text:
Kimwe mu bihendo bikomeye bya Satani ni igitekerezo cy'uko ibyishimo biterwa n'ibintu dutunze. Kubwo gushukana kwe, yubatse ikimasa cya zahabu, ikigirwamana cyitwa ubutunzi. Kimwe n'umumotsi hagati mu nzira, ahamagara abahisi n'abagenzi, “Nimuze ku birenge byacyo, mugure, mugurishe, mwongere, kandi mutunge, kandi bizabashimisha.”
Abakristo, nubwo ari abantu bafite umuhamagaro w'Umwuka n'ubutunzi mu ijuru bitagereranywa, ntabwo basonewe imigambi ya Satani cyangwa ngo bakingirwe agakoko gatera indwara yica y'ubutunzi. Nk'icyorezo, iradukurikirana muri buri nguni - kuri televiziyo, ibinyamakuru byanditswe, mu madirishya no mu byumba berekaniramo ibiteye isoni, no mu duce tw'imijyi twabaye akahebwe. Ahantu hose ukureshya kw'ubutunzi kuruzuye kandi gushaka kwinjira mu bugingo bwacu mu buryo bw'ubutumwa bugaragara kandi mu buryo bw’akataraboneka.
Mu buryo butwigisha kubaho nk'abimukira n'abanyamahanga (1 Petero 1:17-18; 2:11), kandi nk'ubwoko bugomba kubaho butumbiriye gakondo yo mu ijuru itabasha kubora, kandi itagushwa umugese n'ikibi, cyangwa ngo yangizwe n'igihe (1 Petero 1:4). Petero na none atuburira kwirinda ibisindisha no kuba maso mu kurwanya ibigeragezo bya Satani (1 Petero 1:13; 5:8). Kuki? Kuko, nitutaba maso, Satani azaturangariza mu butunzi adukure mu muhamagaro wacu wo mu ijuru nk'ubwoko bw'Imana bugomba kwamamaza ishimwe ry'Iyaduhamagaye ikadukura mu mwijima (ibihendo bya Satani) ikatuzana mu mucyo wayo w'itangaza (1 Petero 2:9).
Amafaranga ni ikintu gito cyane (Luka 16:10). Kuki? Kubera ko amafaranga atabasha kugura umunezero. Amafaranga ntashobora gutanga ubugingo buhoraho cyangwa agaciro nyakuri mu bugingo (Yesaya 55:1-3; 3:16-18). Ariko, nta kintu gihishura icyo dukurikira mu by'Umwuka n'ubumwe dufitanye n'Imana nk'uko dufata amafaranga.
Yesu Kristo yabivuze yeruye ko ikiranga ab'Umwuka ari ukwitwara neza imbere y'ubukire. Ikiranga umuntu wubaha Imana kandi utunganye ni uko yita ku Mana n'ubutunzi bwo mu ijuru.
Ibyanditswe Byera bifite ibyo kuvuga by'agatangaza ku mafaranga cyangwa ubutunzi bw'ibintu. Imigani 16 kuri 38 ya Yesu ivuga ku mafaranga. Umwe muri buri mirongo icumi mu Isezerano Rishya uvuga kuri yo. Ibyanditswe bifite imirongo 500 ku masengesho, mike kuri 500 ku kwizera, ariko hari irenze 2.000 ku mafaranga. Amafaranga ni ingingo y'ingenzi cyane kuko imyifatire y'umuntu kuri yo yerekana ubumwe bwe n'Imana, mu gusohoza umugambi wayo muri ubu bugingo, no ku mico yayo.
Mu gihe gahunda ishingiye ku by'agaciro bya Bibiliya, intego, n'iby'ibanze, amafaranga ahinduka nk'umurimo w'agahato kandi ni nk'ikibabi gihuhwa n'umuyaga; duhuhwa no gukurikirana ubutunzi bwo muri iyi si (Luka 12:13-23; 1 Timoteyo 6:6-10).
Gukora gahunda y’uko dukwiriye gukoresha amafaranga ni byo bivugwa muri Bibiliya kandi ni igikoresho cyiza ku by'ubusonga, ku kubaturwa imana z'ubutunzi, n'igikoresho cyo kwirinda kunyanyagiza umutungo Imana yaduhaye ngo tuwukoreshe neza (Imigani 27:23-24; Luka 14:28; 1 Abakorinto 14:40).
Gahunda y’uko dukwiriye gukoresha amafaranga igomba gukorwa mu kwishingikiriza ku kuyoborwa n'Imana no mu kwizera turuhukira muri Yo ku bw'umutekano n'umunezero, aho kuba mu ngamba zacu (Imigani 16:1-4, 9; Zaburi 37:1-10; 1 Timoteyo 6:17; Abafilipi 4:19.
Niba gahunda y’uko duteganya gukoresha amafaranga yacu igomba kugenda neza, bisaba ubwitonzi no kwitanga kugira ngo gahunda zacu zihindurwemo ibikorwa. Tugomba gukurikira n'imigambi yacu myiza (Imigani 14:23). Gutungana mu by'amafaranga ni ikintu cy'ingenzi ku gukura kw'umukristo kwuzuye, kuboneye no kwubaha Imana (2 Abakorinto 8:7). Ariko kwubaha Imana bisaba ubwitonzi (reba 1 Timoteyo 4:8; 6:3-8).
Imigambi myiza nta cyo yaba imaze nta gahunda ziyishyira mu bikorwa. Abakorinto bari barerekanye ibyifuzo n'ubushake byabo mu gutanga ndetse bari barategetswe ibyo guteganyiriza gutanga (1 Abakorinto 16:1-2), ariko bari barananiwe gukurikiza imigambi yabo myiza (2 Abakorinto 8:10-11).
Kwiringirwa mu by'amafaranga bituruka mbere na mbere mu kwemera ko icyo turi cyo cyose n'ibyo dutunze byose ari iby'Uwiteka (1 Ngoma 29:11-16; Abaroma 14:7-9; 1 Abakorinto 6:19-20). Ubugingo ni urugendo rw’igihe abakristo bibonamo nk'abanyamahanga, n'abasuhuke, bari muri iyi si nk'ibisonga by'ubuntu butarondoreka bw'Imana. Abo turi bo bose n'ibyo dutunze byose - impano zacu, igihe cyacu, ubukungu bwacu - ni ibibitsanyo twahawe n'Imana gukoresha kubw'ubwami n'ikuzo by'Imana (1 Petero 1:17; 2:11; 4:10-11; Luka 19:11-26).
Bumwe mu buryo bw'Imana bwo kuduha ibyo dukennye ni ku bw'umurimo - ibikorwa biduha ibidutunga bityo tukaba twakwiyitaho no kwita ku miryango yacu (2 Abatesalonike 3:6-12; Imigani 25:27).
Amafaranga dukorera agomba gukoreshwa nk'ayo gushyigikira umurimo w'Imana no gufasha abari mu bukene, bwa mbere ab'umuryango w'Imana, hanyuma abari hanze y'umuryango w'abakijijwe (Abagalatiya 6:6-10; Abefeso 4:28; 3 Yohana 5-8).
(1) Imana yategetse guteganiriza ibihe bizaza (Itangiriro 41:35)
(2) Kuzigamira igihe kizaza byerekana ubwenge kandi byagaragariye mu kurema (Imigani 21:20; 30:24-25; 6:6-8).
(3) Kuzigamira ibihe bizaza ni ubusonga butekereza ku ngaruka ku muryango (1 Timoteyo 5:8; 2 Abakorinto 12:14).
(1) Gtunga neza ibintu. Mwibuke, ubukire bwacu mbere na mbere ni ubw'Imana. Turi ibisonga ntituri ba nyiri ibintu (1 Ngoma 29:11-16; Luka 16:12).
(2) Kubyerekeye umutekano wacu. Tugomba gushyira ibyiringiro byacu mu Mwami, si mu byo dutunze (1 Timoteyo 6:17).
(3) Mwitondere impamvu zidatunganye kandi zitari izo muri Bibiliya, nk’ibibatera kuzigama bibi bitari ibyo muri Bibiliya nko kwiganyira cyangwa gushaka kwikubira biri nk'ingaruka y'umutekano muke no kurarikira (Matayo 6:25-33; Luka 12:13-31).
(4) Ibyemezo byerekeye ibyo gushora amafaranga ngo azabyare andi mu bihe bizaza bigomba gufatwa tubanje kubisengera ngo tubaze ubushake bw'Umwami (Yakobo 4:13-15).
(5) Ntugakoreshe muri gahunda zo kuzigama/gushora amafaranga ayo Imana ishaka ko ukoresha mu gutanga. Ibi biba iyo kuzigama cyangwa gushora bikabije kandi ku mpamvu zitari iz'ukuri nk'uko twabibonye (Luka 12:16-21; 1 Timoteyo 6:18-19; 1 Yohana 3:17).
(6) Irinde gushora mu bintu bishobora guhomba cyangwa mu byo gushaka gukira vuba (Imigani 21:5; 28:20, 22; 1 Timoteyo 6:9).
(7) Itegereze ibyo by'ibanze. Iha ubwami bw'Imana agaciro kanini (Matayo 6:33; Luka 12:31; 1 Timoteyo 6:18-19).
Dukeneye kwiga uko tugomba kwishimisha (bitandukanye mu buryo bw'Umwuka n'ibyo duhura na byo mu bugingo kubw'umunezero n'umutekano) ibyo dufite (Abafilipi 4:11-13; 1 Timoteyo 6:6,17-19; Abaheburayo 13:5). Iyo dushimishwa n'ibyo dufite, tubaturwa mu by'ubutunzi. Ibi bivuga umudendezo wo gukurikira Umwami; umudendezo wo gukurikirana ibye by'agaciro n'imigambi Ye. Ni gute umuntu yakwishimisha? Kwishimisha biterwa no gutunga ubutunzi bwo mu ijuru no kwikoreza amaganya yacu Imana nka Data wa twese wo mu ijuru udukunda (Matayo 6:19-33; 1 Petero 5:6-7).
Irinde ibigeragezo n'ubutumwa bw'isi (Abaroma 12:1-2; 13:11-14; 1 Petero 1:13-16; 5:8). Hari ubutumwa ibihumbi n'ibihumbi buri munsi bwisukirinya kugira ngo tubwumve mu binyamakuru, televiziyo, ibibaho batangirwaho amatangazo aho abantu benshi bahurira, ababunza ibintu babigurisha no mu mazu y'ububiko - byose bidusaba kugura ibintu tudashaka, n'amafaranga tutagira, ngo twiyereke abantu, kandi ngo tubonere umunezero aho udashoboka.
(1) Dushobora kwishyura ako kanya cyangwa se dufate umwenda? (Reba amabwiriza yerekeye gufata umwenda).
(2) Dufite amahoro yuzuye ku byo tugura nta gushidikanya? (Abaroma 14:23; Abakolosayi 3:15). Dukwiriye kwitondera ibyo dukora ngo tudakabya - kwiha ibisubizo bitubeshya ngo dukore ibintu bibi.
(3) Mbese ni igikenewe koko cyangwa ni ukurarikira? (1 Timoteyo 6:9; 12:15). Ese bizagirira akamaro umuryango wacu, gukura mu by'Umwuka kwacu, ubuzima bwacu, umurimo wacu, ikuzo ry'Imana, ese bizakuza urukundo dukunda Umwami cyangwa bizarubangamira? (1 Timoteyo 3:4; 5:8; 1 Abakorinto 6:12).
(4) Mbese imyifatire yacu iraboneye cyangwa irakabije? Dukeneye se kugabanya ibyo tugura ngo bityo ducishe bugufi uko dutekereza urwego turimo rwo kubaho neza? (Matayo 6:33; Luka 12:15, 23; Imigani 15:16-17; Umubwiriza 5:8; Umubwiriza 5:10-11).
(1) Imana ikunda kuguriza uzishyura inyungu kuruta utira agasubiza nta nyungu kuko bifasha umuntu kumva afite umudendezo w'ubusonga burimo ubwenge (Gutegeka 15:5-6).
(2) Kugurizwa bitarimo ubwenge bishobora kudushyira mu bucakara (Imigani 22:7).
(3) Mukoreshe inguzanyo neza kandi mugerageze kuyirinda uko mushoboye kose. Nubwo itabujijwe mu Byanditswe, inguzanyo ivugwa akenshi mu buryo butari bwiza. Mu Baroma 13:8 hakunze gukoreshwa nk'ahabuza kugurizwa nta nyungu, ariko ntihabuza inguzanyo ibyara inyungu. Hashobora kwigisha gusa ko ari ngombwa kwishyura imyenda yaba igaragara cyangwa iyo mu buryo bw'Umwuka iyo igihe cyo kuyishyura kigeze.
(4) Ku byerekeye inguzanyo hari uburyo bubiri bushoboka: (a) Kugura utishyuye ukagenda wishyura buhoro buhoro hamwe n'inyungu. (b) Kuzigama ukazagura nyuma wishyuye uwo mwanya ukibikira za nyungu wagombaga kwishyura.
(1) Inyungu ziyongera ku mafaranga dukoresha kandi ikagabanya ubushobozi bwacu bw'ubusonga bw'ubwenge. Mu gihe dukeneye gusaba inguzanyo, dukwiriye gusaba inguzanyo z'igihe kigufi kandi zisaba inyungu nke.
(2) Inguzanyo ishobora kuba mbi kuko ishobora gushyira abantu mu bucakara bw'uwo babereyemo umwenda no ku byo bashaka byose aho kuba abacakara b'ubushake bw'Imana. Bituma umuntu apfa kugura mu buryo bworoshye. Isi turimo igendera cyane ku byo kugura umuntu adatekereje nk'uburyo bwo kugabanya kurambirwa no gushoberwa muri ubu bugingo.
(3) Inguzanyo ishobora gukoreshwa nk'uburyo busimbura kwiringira Imana cyangwa kubona ibyo dushaka aho kuyitegereza. Tuyikoresha nk'uburyo bwo kugabanya kwishingikiriza ku Mwami. Kuki? Kuko dukunze gutinya ko izaduha ibyo dushaka igihe tubishakiye (Zaburi 37:7-9, 34; 147:11; Matayo 6:30-34; Abafilipi 4:19).
(4) Inguzanyo zigabanya ubushobozi bwacu bwo guha Imana n'abakene.
(5) Gukoresha inguzanyo si ikindi kintu kitari kunanirwa gushimishwa n’ibyo dufite (icyaha cyo kutanyurwa) (Abafilipi 4:11; 1 Timoteyo 6:6-8; Abaheburayo 13:5). Ukunda ibintu ntanyurwa, ariko uwubaha Imana yiga kunyurwa.
(1) Ntukagure ikintu utishyuye niba bishobora kukubuza umudendezo wawe mu by'amafaranga.
(2) Ntugafate ideni uyu munsi rishingiye ku bitaraba (nk'izamuka ry'ibiciro cyangwa ibintu bishobora kugurishwa). Ibi ni ugukabiriza Imana n'ubusumbabyose bwayo.
(3) Ntugafate ideni ry’inzu utarabona aho uzakura amafaranga
(4) Ntugashyire amafaranga mu bikenerwa buri munsi, ibyo kurya, n’ibyo kwishimisha.
(5) Ntugashyire amafaranga mu bintu bita agaciro vuba, keretse iby'igihe gito (ni ukuvuga iminsi 30-90).
(6) Ku bintu bigenda bizamura agaciro, nk'amazu cyangwa nk'imari yashowe, ntugasabe inguzanyo zirenze ubushobozi bwawe byagusaba gutanga amafaranga yiyongera ku ngwate bibaye ngombwa ko igurishwa.
(7) Ntukemere imyenda (uretse iyo utangaho ingwate) igusaba ibirenze 20% y'ayo wagombye gukoresha imuhira. Jya ugambirira kutarenza 10%.
(8) Ntukemere inguzanyo utangaho ingwate (harimo ubwishingizi n'imisoro) zirenze 25 cyangwa 30% y'ayo wagombye gukoresha imuhira.
(1) Ese koko ndayikeneye?
(2) Ese nayisabye Imana ntegereza bihagije ko isubiza?
(3) Ese ndambirwa vuba nkaba nshaka kwishimisha vuba?
(4) Ese Imana irimo iragerageza ukwizera kwanjye, ibyo mpa agaciro, ibintera gukora ibyo nkora n'ibindi?
(5) Naba narakoresheje nabi amafaranga Imana yampaye ngura iki kintu cyangwa se nanyuranije n'amahame y'Imana ku by'amafaranga?
(6) Ese numva nsindwa na:
(1) Kubw'umurimo wayo w'ubuntu: Ku bw'ubusabane na Yo, gutanga kugomba kuba imbuto y'ubuntu bw'Imana bukorera mu bugingo bwacu kugira ngo duhe Imana ubugingo bwacu bwose no gutanga nk'ibisendera kuri uko kwitanga kwa mbere (2 Abakorinto 8:1-2, 6-7; 9:9-11).
(2) Mu kwizera: Yasezeranije kuduha ibyo dukeneye; (2 Abakorinto 9:7 n'imirongo ikurikira; Abafilipi 4:19).
(3) Dufite umugambi: Tugomba gutanga mu bwitonzi no mu masengesho. “Umuntu wese atange nk'uko abigambiriye mu mutima we, atinuba kandi adahatwa, kuko Imana ikunda utanga anezerewe” (2 Abakorinto 9:7).
(4) Buri gihe: “Ku wa mbere w'iminsi irindwi” bizana gutangana umwete na gahunda. Ibi bitera gutanga iteka bijyana bitekerezo byiza mu bikorwa.
(5) Umuntu ku giti cye: “Umuntu wese muri mwe” azane ibikenewe na buri mwizera kandi buri wese afate gutanga nk'uruhare rw'umuntu ku giti cye nk’uzabibazwa (1 Abakorinto 16:2).
(6) Ku buryo bukurikije gahunda: “Abike nk'uko atunze”: hakenewe uburyo amafaranga y'umurimo w'Imana ashyirwa ku ruhande, akabikirwa gutangwa, kugira ngo adakoreshwa mu bindi (1 Abakorinto 16:2).
(7) Hakurikijwe ayinjira: Mu Isezerano Rishya, gushyira ku ruhande amafaranga ugomba gutanga (nka kimwe mw'icumi) byasimbuwe n'ihame ry'ubuntu ryo gutanga ku bwende, n'intego, kandi mu buryo bukurikije ayinjiye. Igipimo cy'ubu ni “nk'uko atunze” (1 Abakorinto 16:2), “babutanze ku bwende bwabo (2 Abakorinto 8:3), kuko iyo umuntu yemeye gutanga akurikije ibyo atunze birahagije; ntawe ukwiriye gutanga ibyo adafite. Simvugiye ntyo, kugira ngo abandi boroherwe, na mwe ngo murushywe. Ahubwo ni ukugira ngo munganye...” (2 Abakorinto 8:12-1; Mariko 12:41-44), kandi “umuntu wese...adahatwa” (2 Abakorinto 9:7).
“Uwigishwa Ijambo ry'Imana agabane n'umwigisha ibyiza byose” (Abagalatiya 6:6; reba na 1 Timoteyo 5:17-18). Niba itorero rigomba kugira urufatiro rukomeye rw'indi mirimo yo kwamamaza Ubutumwa, birumvikana neza ko gutanga bigomba kuba iby'ibanze byacu mu gutanga.
Ibi birimo za misiyoni, amatsinda afatiye ku itorero n'abantu bari muri iyo mirimo (3 Yohana 5-8).
Abatishoboye ubwabo cyangwa abahuye n'ibibazo bagomba gufashwa uko tubishoboye. Abanga gukora ntibagomba gufashwa (1 Yohana 3:17; Yakobo 2:15-16; Abagalatiya 6:10; Abaheburayo 10:33-34; 13:1-3 hamwe na 2 Abatesalonike 3:6-10).
Inshingano yacu ya mbere ni ab'inzu y'abizera, ariko tugomba no kugera ku bandi uko dushoboye (Abagalatiya 6:10).
Ijambo “kimwe mu icumi” rivuga “icya cumi.” Mu Isezerano rya Kera, icyakora, biragaragara ko uwera wo mu Isezerano Rya Kera yagombaga gutanga nibura ibya cumi bibiri cyangwa bitatu ku mwaka.
(1) Icya mbere cyari kimwe mu icumi cy'ibyo atunze byose (Abalewi 27:30-33). Iki cyahabwaga Abalewi ku bw'umurimo wo mu rusengero (Kubara 18:20-21).
(2) Icya kabiri cyavanwaga mu byungutswe n'ibyasigaye hamaze gutangwa kimwe mu icumi cya mbere. Iki cyari icy'iminsi mikuru n'ibitambo by'Uwiteka (Gutegeka 12:17-18; 14:22). “Iri tegeko ryabonwaga n'abasobanura amategeko y'Abayuda nk'icya cumi cya kabiri (reba Abalewi 27:30 no Kubara 18:21 kuri kimwe mu icumi cya mbere; n’amagambo y’ubusobanuro yo muri Malaki 3:8), cyagombaga kuzanwa mu buturo bwera ari imyaka cyangwa amafaranga. Uko bigaragara ugitura yagombaga gukoresha igice cyacyo ku buturo bwera nk'ituro ryererejwe (imirongo ya 26-27).”234
(3) Ikindi cya cumi cyatangwaga buri mwaka wa gatatu ku bw'imibereho myiza y'Abalewi, abanyamahanga, imfubyi n'abapfakazi (Gutegeka 14:26-29). Iki cya cumi cya gatatu gishobora kuba gitandukanijwe n'icya kabiri, nubwo tutabihamya. Ku giciro icyo ari cyo cyose, buri muryango w'Abayuda wari ufite inshingano yo gutanga atari 10% ahubwo hafi 19%.
Niba icya cumi ari ubushake bw'Imana uyu munsi, noneho ni ukuvuga ko kimwe mu icumi abizera batanga ari gike ku gikwiriye.
Kubera ko icya cumi cyari ngombwa mu Isezerano rya Kera, cyari nk'umusoro aho kuba impano yatangwaga mu gihe Imana yayoboraga Abisirayeli. Mu by'ukuri, Isezerano rya Kera akenshi rivuga “ibya kimwe mu icumi n'amaturo” bitandukanywa bityo. Frieson aravuga ati, “Ni yo mpamvu kudatanga 'icya cumi cyuzuye' byashoboraga kwitwa kwiba.”235 Niba umwe mu bantu b'Imana yarashakaga kwerekana kuramya Imana kwe kubwo gutanga ku bwende, byagombaga kuba ibirenze ibya cumi by'ibyo yunguka yagombaga gutanga (Gutegeka 16:6,11; 1 Ngoma 29:6, 9, 14).
Hari ibigaragaza neza ko gutanga icya cumi mu bihe bya none atari iby'abizera. Hari abantu bubaha Imana bigisha gutanga icya cumi, bagatsimbarara kuri Teolojiya yo mu Isezerano rya Kera idakoreshwa mu bihe by'itorero rya none. Ibikurikira bitangwa nk'ibibihamya.
Kimwe mu icumi cyo mu Isezerano rya Kera cyari igice cy'amategeko y’ubukungu yo mu Isezerano Rya Kera ariko Isezerano Rishya ryigisha neza ko abizera batari munsi y'amategeko (Abaroma 6:14; 7:4, 6; 8:3; 2 Abakorinto 3:11; Abagalatiya 3:19-25; 4:21-31). Aha hari uburyo bubiri bwibandwaho.
(1) Abizera ba none ntibagengwa n'amategeko y’iby'ubukungu, y’iby’imibanire n’abandi n’ay’iby'idini byo mu mategeko yo mu Isezerano Rya Kera. Aya mategeko yari ay'igihe gito kugeza ku kuza kwa Kristo. Kuza kwa Kristo n'Isezerano Rishya, nk'uko rikoreshwa ku itorero, byakurikiye kandi byuzuza Isezerano rya Kera n’amategeko aruseho, amategeko y'Umwuka w'ubugingo muri Kristo Yesu abashisha abizera gusohoza iby'Umwuka kandi bikiranuka by'amategeko ariko ku bwo kuyoborwa n'Umwuka aho kuba ibitegetswe n'amategeko.
(2) “Amategeko” mu Baroma 6:14 ni ANARTHROUS. Ni ibyerekana uko ibintu bimeze. Ntibivuga itegeko ryihariye, nk'amategeko yo mu Isezerano Rya Kera, ariko itegeko iryo ari ryo ryose. Ibi bivuga ko tutagengwa n'amategeko ayo ari yo yose cyangwa amategeko y'inyuma cyangwa amabwiriza agomba kutwereka uko tugendana n'Imana. Nubwo turi abatagira amategeko, kuba tugengwa n'amategeko ya Kristo (1 Abakorinto 9:21; Abagalatiya 6:2), igipimo cy'uko dutanga mu bihe by'itorero si umubare ushyirwaho n'amategeko y’inyuma cyangwa y’uburyo buduhata. Ibi bishobora kubamo icya cumi mu bihe by'amategeko cyangwa mbere y'uko amategeko abaho, kubera ko uko biri kose, igihe umubare runaka ushyiriweho abizera ngo bawutange, bihinduka amategeko y'iby'inyuma aho kuba iby'imbere mu muntu no kuyoborwa n'Umwuka w'Imana (Abaroma 8:14; Abagalatiya 5:1, 18, 24, 25).
Isezerano Rishya ritwigisha ko gutanga mu bihe by'itorero bigomba gukorwa hakurikijwe umurimo w'ubuntu cyangwa kuyoborwa n'Umwuka Wera (2 Abakorinto 8:1-3, 7; 1 Abakorinto 16:2; 9:7). Mu gukomezanya n'ibi, iyo dufunguye Isezerano Rishya nta tegeko tubona rikomeza icya cumi ku bizera. Ijambo “icya cumi” ntirikoreshwa mu Isezerano Rishya nk'itegeko cyangwa ibwiriza ku itorero. Mu by'ukuri, rikoreshwa gusa mu by’amateka aho ryari ryerekeye mu by'ubukungu bwo mu Isezerano Rya Kera, ariko nta na rimwe ryakoreshejwe mu buryo rigaragaza ko ari itegeko ku itorero.
Matayo 23:23; Luka 11:42. Ibi bice byombi byerekeye Isirayeli. Kristo yabwiraga Abayuda bo muri icyo gihe bakiri munsi y'amategeko. Bari bagitamba ibitambo mu rusengero.
Luka 18:12 havuga iby'amateka y'amasengesho y'Umufarisayo wiyitaga utunganye ariko wari ukiri munsi y'amategeko na mbere yo kuza kw'Umwuka kandi mbere yo gutangira kw'ibihe by'itorero.
Mu Baheburayo7:5-9 havuga ku by'amateka yerekeye Aburahamu wahaye Melkisedeki icya cumi. Bamwe bakoresha iki gice nk'igihamya ko icya cumi ari itegeko umunsi wa none. Bavuga ko byabanzirizaga amategeko, bityo byashoboraga gukoreshwa nk'ibituyobora muri ibi bihe. Ariko hari ibintu bibiri bidahuje n'ibyo bitekerazo:
Ibindi byakorwaga mu Isezerano Rya Kera byabanjirije Amategeko, ariko ntibikoreshwa nk'ibyitegererezo cyangwa ibyangombwa ku itorero. (a) Iby'isabato byabanjirije amategeko (Abaheburayo 4:3-9), ariko byasimbujwe uwa mbere w'iminsi irindwi, kandi ibyo ntibivugwa nk'itegeko. (b) Gukebwa na kwo kwabanjirije amategeko (reba 4:9-13), ariko kwasimbuwe n'umubatizo. (c) Mu buryo nk'ubwo icya cumi na cyo cyabanjirije amategeko (Abaheburayo 7:5-9), cyasimbuwe no gutanga hakurikijwe ibyungutswe (1 Abakorinto 16:2). Gutsimbarara ku cya cumi ni ukutumvira amategeko yo mu 1 Abakorinto 16:2.
Gutanga hakurikijwe icya cumi bibangamira gutanga hakurikijwe uko ubuntu bw’Imana butuyoboye nk'uko bivugwa mu Isezerano Rishya. Reka nsobanure.
Abizera benshi batanga kimwe mu icumi cyabo kandi nta na rimwe bavuga ko bashobora (ndetse bagombye) gutanga ibirenzeho. Mu by’ukuri, gusaba icya cumi abizera bose ni ukutumvira amahame ari mu 2 Abakorinto 8:12-15 kubera ko icya cumi cyahinduka kutanganya. Kubw'ibi ndashaka kuvuga ko byaba ari umutwaro kuri bamwe, no gutuma bamwe badatanga hakurikijwe ibyo kunganya no gukurikiza ubuntu (1 Abakorinto 16:2). Reba ibikurikira:
(1) Gutanga icumi ku ijana ku muntu umwe bishobora kugereranywa no “kubiba bike” mu gihe yatangaga akurikije ibyo yunguka.
(2) Gutanga icumi ku ijana ku wundi byashobora kugereranywa no “kubiba byinshi,” mu gihe yatangaga akurikije ibyo yunguka.
(3) Gutanga icumi ku ijana kuri bamwe bishobora kuba gutanga ibirenze ubushobozi bwabo kandi bishobora kugereranywa no, gutanga “hadakurikijwe ibyo bafite” (reba 2 Abakorinto 8:12; 9:6).
(4) Ibi bivuga ko bamwe boroherezwa uruhare rwabo kubera ko bafite byinshi mu gihe abandi bababazwa n'icya cumi bahatwa kubera ubukene bwabo (2 Abakorinto 8:13)
(5) Gutanga kubw'ubuntu bugereranije mu Isezerano Rishya bikuraho ibi kandi bikazana ibyo Pawulo yita "kunganya” (2 Abakorinto 8:14-15). Reba urugero ruri hepfo rwerekeye gutanga ku bw'ubuntu nk'uko umuntu atunze.
(6) Ibi bivuga ko kuba igisonga cyiza cy'iby'Imana itanga, abizera batunze byinshi batanga byinshi kubera ubutunzi bwabo bwinshi, atari amafaranga gusa ahubwo hakurikijwe ijanisha (20, 30% cyangwa n’arenzeho), mu gihe abakene batanga make ku ijana, ayo batanga bakurikije uko bagendana n'Umwami. Bashobora gufata icyemezo cyo gutanga bitanga nk'ab'i Makedonia, ariko bigomba kuba bivuye mu murimo w' Umwuka w'Imana atari ibyo amategeko y'itorero asaba ku cya cumi. Ni koko, icya cumi gihambira abantu mu buryo butangana. Bitekerezeho. Mugihe utanga icya cumi, ushobora kuba ubiba bike.
Ikibazo gikomeye ni iki: Bivuga iki gutanga hakurikijwe ibyo umuntu yunguka? Ni gute umuntu ashyiraho ayo atanga (ijanisha)? Biroroshye cyane kumenya kimwe cya cumi cy'ikintu, ariko angahe ni “nk'uko abigambiriye mu mutima,” cyangwa “uko atunze,” cyangwa “ibyo ashobora kubona,” cyangwa “kuko iyo umuntu yemeye gutanga akurikije ibyo afite...” Ayo ni angahe?
(1) Si umubare runaka, cyangwa ikinyejana runaka, ahubwo ni akurikije ibyo afite, ibyo umuntu akeneye, no ku by'abandi bakeneye, harimo n'umurimo wa Kristo cyangwa umurimo w'itorero ryigenga.
(2) Abafite bike bashobora gutanga ibike bashobora kubona (2 Abakorinto 8:2-3)
(3) Abatagira icyo bafite, babishaka, ntibategerezwa kugira icyo batanga (2 Abakorinto 8:12).
(4) Abafite ibidahagije (ibikenewe bya ngombwa) bashobora guhabwa n'abafite ibirenze ibyo bakeneye bityo hakabaho kuringaniza, uburyo bwo kunganya (2 Abakorinto 8:13-15). Ibi ntabwo ari sosiyarizimu cyangwa kominizimu bihata kandi bagashaka kunganya bitita ku busumbane bw’abantu no gutandukana kwabo mu murimo ukomeye, mu mpano, n'impamvu ibatera gukora ibyo bakora (reba 2 Timoteyo 6:17 n'imirongo ikurikira).
(5) Imana ntisaba abafite byinshi guhinduka abakene cyangwa ngo bagire umutwaro ku buryo abandi bahindurwa abakire (2 Abakorinto 8:13). Kunganya kuvugwa aha ku byo gutanga hakurikijwe ibyo umuntu atunze kurimo ibice bibiri: (a) Harimo gufasha abantu hakurikijwe uko bakennye kugeza aho babasha kwihaza ku by'amafaranga bitewe n’uko bakora (Abefeso 4:28; 2 Abatesalonike 3:10-15). Ntidutangira kugira ngo abandi babeho mu buryo bworoshye cyangwa ngo bagere ku gipimo nk'icy'abandi. (b) Ibi bitera kunganya mu buryo bw'uko abafite bike batanga bike n'abafite byinshi bagatanga byinshi kandi bagafata umutwaro munini mu gutanga.
(6) Abafite byinshi bagomba kuba abakire mu bikorwa byiza; bakwiriye gukoresha ubukire bwabo batanga ku bwa Kristo (2 Abakorinto 8:14; 2 Timoteyo 5:17-18).
(7) Abungukirwa mu butunzi ntibivuga ko bagomba kugera ku gipimo cy'imibereho gikura buri kanya, cyangwa ngo babe abasesagura, ahubwo bakwiriye gutanga kurushaho, atari mu mubare gusa ahubwo mu kigereranyo cy’ibyo batanga. Niba abizera uyu munsi bitangira gutanga bakurikije uko bunguka, abenshi bagombye kuba batanga ibirenze icumi ku ijana. Ibarura ryerekanye, icyakora, ko abizera benshi batanga ibitarenze 3-5%.
Gutanga hakurikijwe inyungu ni ugutanga ukurikije uko Imana iba yaguhaye imigisha, nk'igisonga gishaka gushora ubugingo bwacyo mu butunzi bwo mu ijuru. Gutanga hakurikijwe uko umuntu yunguka ntibivuga gutanga ibirenzeho gusa, ahubwo ni ugutanga igice kinini cy'ibyo umuntu yunguka - ikinyejana kinini gishowe mu murimo w'Imana.
Mu gutanga hakurikijwe ibyo umuntu yunguka:
(1) Ikidutera gutanga ni imigisha y'Umwuka w'Imana, kwongera kubyara imbuto no kuzana ikuzo ry'Imana (2 Abakorinto 9:8-15).
(2) Igipimo cyacu cyo gutanga ni imigisha y'Imana ifatika (1 Abakorinto 16:2).
Umwizera A yunguka FRW 20.000 ku mwaka maze agatanga icumi ku ijana ari yo FRW 2.000. Umwizera B yunguka FRW 50.000 ku mwaka maze agatanga icumi ku ijana ari byo FRW 5.000. Umwizera B yatanze FRW 3.000 ku mwaka kurusha Umwizera A ariko ibi si ukunganya kuko Umwizera A asigarana FRW 18.000 naho Umwizera B aba agifite FRW 45.000 asigaranye, akubye inshuro zirenze ebyiri ayo umwizera A asigarana. Umwizera B yashobora gutanga 20% (FRW 10.000) kandi akagira FRW 40.000 asigarana yo kumutunga kandi akubye inshuro zirenze ebyiri ayo Umwizera A asigarana.
Luka 16:10-11: Muri rusange, Imana ntiduha ubutunzi bwinshi ngo tubucunge tutaragaragaza ko turi abiringirwa ku byo dufite ubu.
2 Abakorinto 9:8-11: Gutanga kwacu ntikuzigera kuba gutubirwa kwacu; Imana ntizadushumbusha ibyo twatanze gusa, ahubwo izongera ubushobozi bwacu bwo gutanga uko dutanga byinshi. Intego aha si ukwongera ubutunzi bwacu, ahubwo ibyo dutanga.
Ihame shingiro: Ibyo dutunze biterwa n'uko tubona iby'agaciro mu bugingo (Matayo 6:22-23).
Uko Bibiliya ibibona: Ubutunzi bwacu bugomba kuba mu ijuru (Matayo 6:19-20).
Impamvu za Bibiliya:
(1) Ubutunzi bwacu bwo mu ijuru buhoraho (Matayo 6:20; 1 Petero 1:4).(2)
(2) Ubutunzi bwacu bwo mu isi ni ubw'igihe gito kandi bushobora gutakara tukabubura. Ntituzajyana ubutunzi bwo mu isi hamwe na twe (Luka 12:20-21; 1 Timoteyo 6:7).
(3) Ubutunzi bwacu bwo mu isi ntibuhaza kuko butabasha kugura umunezero nyakuri cyangwa icyubahiro (Yesaya 55:1-3; Luka 12:15, 23; Umubwiriza 5:10).
(4) Ubutunzi bwacu bwo ku isi ntibushobora kwongera ubugingo bwacu cyangwa kuduha umutekano (Luka 12:16-21).
(5) Ubutunzi bwacu bwerekana ibyo dukurikirana n'ibyo duha ibanze. Hatariho ubutunzi nyabwo, twakurikirana ibitari byo no gushaka ibitagira umumaro mu bugingo bwacu (Matayo 6:21; Luka 12:34; 1 Timoteyo 6:9-10; Luka 19:23-26).
(6) Ubutunzi bwacu buruta ubundi bwose ni ukwubaha Imana twishimye (1 Timoteyo 6:6; Abaheburayo 13:5; Abafilipi 4:11-12; Imigani 15:17; 16:8; 17:1).
Ubusobanuro bwa Bibiliya: Ubutunzi bwo mu ijuru bugizwe n'amakamba, ingororano, n'inshingano abizera bazaherwa ku ntebe y’imanza ya Kristo kubw'ubusonga bwiringirwa (Luka 19:16-19; 1 Abakorinto 3:12-15; 9:25; 1 Abatesalonike 2:19; 2 Timoteyo 4:8). Ubwiza buzaheruka ni ubwiza bw'Imana (1 Petero 4:11; Ibyahishuwe 4:9-11).
Umugaragu ntashobora gukeza abami babiri. Ntidushobora gukorera Imana n'ubutunzi (Luka 16:1-13, reba Matayo 6:24).
Impamvu za Bibiliya: Ntibishoboka gukeza abami babiri. “Kuko abasha kwanga umwe, agakunda undi; cyangwa yaguma kuri umwe, agasuzugura undi” (Luka 16:13).
Uko Bibiliya ibibona:
(1) Luka 16:1-2: Ubugingo ni ubusonga kandi twe turi buri wese abagaragu b'Imana bazabazwa uburyo twakoresheje ubusonga bwacu Murekeraho gutekereza nka ba nyiribintu. Mutangire gutekereza nk'abakoreshwa.
(2) Luka 16:1, 11-12: Mbese dusesagura ibyo Imana yaduhaye mu bugingo bwacu cyangwa tubikoresha neza ku bw'ikuzo rye?
(3) Luka 16:10: Amafaranga, mu buryo bw'agaciro nyakuri, ni ikintu “gito,” icyakora, kwiringirwa mu bintu bike (amafaranga) byerekana kwiringirwa kwacu mu bintu byinshi (iby'agaciro k'iteka).
(4) Luka 16:11: Uko dukoresha amafaranga ni igipimo cyo gukiranuka.
(5) Luka 16:11: Amafaranga si ubutunzi nyakuri
(6) Luka 16:12: Amafaranga agomba gukoreshwa mu bwenge no mu kwiringirwa nk'ibigize ubusonga bwacu buva ku Mana.
(7) Luka 16:12: Amafaranga n'ibyo agura, iyo tutitonze, bishora kutubera umwami (databuja).
Uko Bibiliya idushishikaza:
(1) Mbese ndi umugaragu w'amafaranga n'ubutunzi bw'isi? Ese birashoboka ko ndi we nkaba ntabizi? Dukwiriye guhitamo gukorera amafaranga cyangwa Imana!
(2) Mbese ibyo gukurikirana ubutunzi bw'isi kwanjye bituma ndeka imico n’inshingano byo gusa na Kristo byanjye? (a) Umutima utaducira urubanza; (b) Kwanga umugayo, kwitwara neza; (c) Ubucuti; (d) umuryango (umugore, umugabo, abana, imiryango ya ba data bukwe); (e) Icyubahiro; (f) Ikuzo ry'Imana, n'ibindi.
(3) Mbese nita ku by'ubutunzi bw'isi n'amafaranga kurusha uko nita ku bucuti bwanjye n'Umwami no gukurikira iby'ubwami bwo mu ijuru? (a) Iby'ibanze; (b) Gukoresha igihe cyanjye, aho n'uko ngikoresha; (c) Mbese ntekereza iki ku byerekeye – amafaranga n'ibyo nkeka ashobora kugura cyangwa ku Mana n'ibyiringiro byanjye muri Yo?
(4) Mbese nshakira mu mafaranga n'ubutunzi bw'isi (icyubahiro,umwanya, ibyishimo, ubutunzi, n'ibindi) ibintu Imana yonyine ishobora gutanga? (a) Umunezero, ibyishimo nyakuri; (b) kunezerwa; (c) Amahoro yo mu mutima; (d) Umutekano; (e) Intego iba ibifite umumaro mu bugingo.
Niba igisubizo cyawe ari Yego kuri kimwe muri ibi bibazo, amafaranga yahindutse umwami wawe ku rugero runaka!
Tumaze kwiga aya mahame, reka twibaze ikibazo: Mbese mfite ubushake bwo kwitangira aya mahame nk'uburyo bw'ubugingo ngo mpinduke igisonga cyiza cy'ubuntu bw'Imana? Imana iturinde kujya ku gicaniro cy'ikimasa cya zahabu y'ubutunzi.
Kandi ubwo uwo mwambaza mumwita So, ari ucira umuntu wese urubanza rukwiriye ibyo yakoze, ntarobanure ku butoni, mumare iminsi y'ubusuhuke bwanyu mutinya. Kuko muzi yuko ibyo mwacungujwe ngo muve mu ngeso zanyu zitagira umumaro mwatojwe na basekuruza wanyu, atari ibyangirika nk'ifeza cyangwa izahabu, ahubwo mwacungujwe amaraso y'igiciro cyinshi, nk'ay'umwana w'intama utagira inenge cyangwa ibara, ni yo ya Kristo (1 Petero 1:1719).
234 Ryrie Study Bible, Expanded Edition, NASB, footnote, p. 298.
235 Garry Frieson, Decision Making and the Will of God, Multnomah Press, Portland, 1980, p. 357.


c: text/html

text:
>> Abasaseridoti
>> Abamisioneri b'Umutima Mutagatifu wa Yezu n'uwa Mariya
Umuryango w’Abamisiyoneri b’Umutima Mutagatifu wa Yezu na Mariya wibarutse Umusaserdoti, Padri Jules NIKUZE
Umuhango w’itangwa ry’ubusaserdoti wabereye muri Paruwasi ya Kiziguro, Diyosezi ya Byumba, ku wa gatandatu tariki ya 18 Ukuboza 2010. Iyo mihango yari yitabiriwe n’Umushumba wa Diyosezi ya Byumba, Umukuru w’Umuryango w’Abamisiyoneri b’Umutima Mutagatifu wa Yezu na Mariya, Igisonga cye, Abapadri, n’abandi bihayimana.
Mu nyigisho ye, Myr Serviliyani NZAKAMWITA wayoboye imihango yibukije ugiye guhabwa ubusaserdoti inshingano ahabwa. Umusaserdoti akomoka mu muryango w’abakristu, niyo mpamvu bakwiye kumushyigikira igihe cyose. Ashinzwe gutura igitambo cy’Ukaristiya, gutagatifu imbaga no kuyiyobora. Ashinzwe kwegereza abantu Imana. Kumvira Umwepiskopi cyangwa se umukuru w’umuryango, ni indi nshingano y’umusaserdoti uvuka mu muryango w’Imana kandi akaba abereyeho uwo muryango.
Mu ijambo umusaserdoti mushya yagejeje ku bari baje kumushyigikira mu gitambo cya Misa, yagize ati: “Nyagasani namwitura iki mu byiza byose yangiriye?” Umusaserdoti mushya rero yashimiye Imana ubuntu yamugiriye kuba yaramutoreye akaba umusaserdoti. Ku bwa Padri Jules NIKUZE, si uko ari intungane kurusha abandi, ahubwo ni impuhwe z’Imana. Ijambo rye ryibanze kandi kugushimira abantu bagize uruhare mu itegurwa ry’umunsi w’ubusaserdoti bwe. Yahereye ku babyeyi be bamureze kuva akiri muto bakamutoza gukunda Imana. Abo babyeyi nubwo batabarutse, ntashidikanya ko bamuhora iruhande.
Yashimiye abakuru b’Umuryango w’Abamisiyoneri b’Umutima mutagatifu wa Yezu na Mariya hamwe n’abarezi bose bamuteguye mu gihe cy’imyaka umunani. Yashiiye Umwepiskopi wamuhaye Isakramentu ry’ubusaserdoti akaba yaranabaye muri paruwasi ya Janja avukamo imyaka 12.
Mu gusoza ijambo rye, umusaserdoti yarangije asaba abakristu kumusabira kugira ngo azakomeze ubutumwa yatorewe kugeza ku ndunduro y’ubuzima bwe.
Byanditswe : 2016-02-26 10:45:25
Uwabitangaje : Diocese Byumba

robotstxt: allowed

filter: keep


text:
Nyagatare: Intumwa z’Intara ziri mu isuzuma ry’imihigo ritegura isuzuma ryo ku rwego rw’igihugu
Kuri uyu wa mbere no ku wa kabiri tariki 21-22 Gicurasi 2012, intumwa z’Intara y’Uburasirazuba zigenzura aho uturere tugize iyi ntara tugeze mu kwesa imihigo twahize, ziri mu Karere ka Nyagatare zisuzuma aho abakozi b’akarere bageze bashyira mu bikorwa ibyo biyemeje byose bikubiye mu mihigo y’uyu mwaka mu rwego rwo kwitegura itsinda rizasuzuma imihigo ku rwego rw’igihugu rinatanga amanota.
Buri mutekinisiye w’Akarere arimo guca imbere y’inteko y’intara isuzuma imihigo noneho akayigaragariza ibyo yahize gukora, aho abigeze mu ijanisha noneho akanagaragaza n’ingamba afite zigomba kumufasha kugira ngo abazakora isuzuma ku rwego rw’igihugu bazasange yaresheje imihigo yiyemeje ku kigero cya 100%.
Mu cyumba cy’inama cy’Akarere ka Nyagatare, buri mu kozi wese urabona ahuze cyane mu maraporo ategura uko ari buze gusobanurira inteko igenzura imihigo ye ndetse anasubiza amaso muri raporo ari buze kugeza kuri iri tsinda. Buri mutekinisiye w’Akarere akaba asobanura uko imihigo ye ihagaze noneho ibimugoye gusobanura akabyunganirwamo n’umuyobozi w’akarere n’Umunyamabanga Nshingwabikorwa wako.
Iri tsinda rishinzwe igenzura ku rwego rw’intara rikaba ririmo kugenda risesengura imihigo ku muhigo rishingiye kubisobanurwa n’abatekinisiye n’ibigaragara mu maraporo. Ibyo bareba cyane akaba aria ho ibivugwa binyuranye n’ibyanditse bakagira n’inama ba nyir’iyo mihigo z’uko bagomba kubihuza. Baranabagira inama kandi z’uburyo bagomba gukora kugira ngo abazakora isuzuma ku rwego rw’igihugu bazasange imihigo ya buri mukozi igeze nibura ku kigero cya 90%.
Abakozi b’Intara, ukurikije ibisobanuro batanga n’inama bagira abakozi mu gukora raporo z’imihigo n’uburyo basayisobanura banabasaba gushaka ibimenyetso bigaragaza bizagaragariza iryo tsinda ukuri ku ibyo bavuga biragaragara ko iyi ntara yiyemeje gufata umwanya wa mbere mu mihigo.
Nk’uko itsinda riri mu igenzura ku rwego rw’Intara y’Uburasirazuba ribivuga ngo igenzura ry’imihigo ku rwego rw’igihugu riteganyijwe gukora mu gihe cy’ukwezi hagati y’itariki 15 Nyakanga na 13 Mata 2012.
Izi ntumwa z’intara zisobanurira abakozi ibigenderwaho mu gutanga amanota ndetse n’ibishobora kuyatesha umuntu zikaba zisaba abakozi b’Akarere ka Nyagatare gukora ibishoboka byose kugira ngo igenzura ku rwego ry’igihugu rizatangira ibisigaye gukorwa byose byararangiye.


text:
Iki gitaramo kizamurikirwamo album yiswe “Yesu Uri Uwera” ikubiyeho indirimbo za Mpundu Bruno usanzwe uririmba muri Alarm Ministries gitegerejwe kuri Noheli, tariki 25 Ukuboza 2017, mu rusengero rwa New Life Bible Church ruherereye ku Kicukiro.
Mu kiganiro na IGIHE, Mpundu yavuze ko album azamurika “ikubiyeho indirimbo zirindwi zifite ubutumwa bwo kuramya Imana no guhumuriza abantu bagakomeza kuyiringira.”
Yongeyeho ko ageze kure imyiteguro y’igitaramo, ararikira abazitabira kuzafashwa n’ubutumwa bwiza buzatangwa bubinjiza mu minsi mikuru bayobowe n’Imana.
Yagize ati “Icyo nshishikariza abantu mbere na mbere ni ukuza bafite umutima wo kuramya Imana, kuruta ko baza baje kundeba njyewe kuko n’ubundi abenshi basanzwe banzi kandi hari n’abashobora kuza bagasanga ndi umuntu usanzwe batanzi. Icy’ingenzi ni ukuzana umutima uje kuramya Imana bakaza mu gitaramo tugafatanya twese hamwe kwizihiza ivuka ry’Umwami wacu Yesu Kirisitu. Bibiliya iravuga ngo abanyabwenge bazanye amaturo baje kumutura, natwe rero ndifuza ko abantu baza bazanye imitima yabo tukayitura Yesu, tukamuramya, tukamuhimbaza.”
Yongeyeho ati “Imyiteguro y’igitaramo irarimbanyije, turi kugenda dusubiramo indirimbo, birashyushye, bimeze neza n’abahanzi bose bariteguye kuririmba. Turimo kubisengera kugira ngo ubwiza bw’Imana buzagaragare mu gitaramo.”
Yavuze ko Pasiteri Munishi yatumiwe muri iki gitaramo ari umuntu afata nk’umunyacyubahiro waririmbiye Imana kuva kera n’ubu akaba akibikora abifatikanya n’umurimo w’ubupasiteri bityo kumubona bikaba ari byiza mu kwifatanya n’abandi yatumiye bazamufasha mu gitaramo.
Pasiteri Munishi wavukiye muri Tanzania akorera umurimo wo kubwiriza muri Kenya, yamenyekanye cyane mu ndirimbo zakunzwe na benshi nka “Yesu ni mambo Yote”, “Niko Chini ya Mwamba”, “Yesu Nakupenda”, “Wanamwabudu Nani” n’izindi. Yaherukaga mu Rwanda mu gitaramo yari yatumiwemo na Timamu Jean Baptiste cyabaye ku ya 3 Ukuboza 2017.
Mu gitaramo Mpundu azamurikiramo album ye ya mbere azashyigikirwa na Alarm Ministries asanzwe aririmbamo; True Promises n’abahanzi Bosco Nshuti ndetse na Ben na Chance bazabwiriza ubutumwa bwiza bunyuze mu ndirimbo. Uzinjira azishyura amafaranga ibihumbi bitanu [5,000 Frw] anahabwe CD ya album, mu myanya isanzwe ni ibihumbi bibiri [2,000 Frw].


text:
Nubwo ntemera Pastor Ntambara,ndemera ibyo avuga kuli Islam,Gatulika na Adventists.Bible yerekana neza ko ISABATO yali iy'Abayahudi gusa (Kuva 3:16,17).Yari igicucu cy'ibizaza (Abaheburayo 10:1).Niyo mpamvu Imana yitwa Yehova yabwiye Abayahudi banze kuyumvira ko batazinjira mu "BURUHUKIRO" bwayo,nukuvuga ko batari kwinjira mu Gihugu cy'isezerano (Promised Land).Isabato yashushanyaga icyo gihugu.Baje kugwa kandi bahambwa mu Butayu bwa SINAYI kuko banze kumvira imana.Bible ivuga ko "Hali ISABATO ibikiwe abakristu nyakuri".Nukuvuga Ubutegetsi bw'imyaka igihumbi (Abaheburayo 4:9).ISABATO y'abakristu ntabwo ari uriya munsi wo ku wa 6 Abadive bizihiza.Kubyerekeye ABAGATOLIKA,nibyo koko basenga MALIYA.Bamugize "Ikigirwamana" cyabo.Mulibuka muli 1990,ubwo PAAPA Yohani Paul wa 2 yazaga mu Rwanda.Ageze ku kibumbano bya MALIYA I Kabgayi,yarapfukamye aragisenga!! Aka ni akumiro.Ubwo ngo ni MALIYA yasengaga,nyamara ari ibumba basize irange.Ku byerekeye Pastor Ntambara,kimwe n'abandi ba Pastors,baba bajijisha abantu bishakira amafaranga.YESU yasize adusabye gukora umurimo w'imana ku buntu (Matayo 10:8).Iyo wahaga amafaranga Abigishwa ba Yesu,barakubwiraga ngo "uragapfana n'ayo mafaranga yawe".Uretse abantu tutazi agenda akararuza mu byaro,akabaha amafaranga ngo babeshye ko bamugaye,Ntambara azatwereke umuntu yakijije ubumuga,cyangwa yazuye,twese tuzi hano I Kigali.Bage birira amafranga y'injiji baceceke.
Gahakwa - 6/02/2018 saa 07:03


text:
Inkomoko y’amapantaro acikaguritse azwi nka “Déchiré”
Amapantaro y’amakoboyi acikaguritse azwi nka “Déchiré” yambarwa n’abantu batandukanye mu Rwanda, nyamara abenshi batanazi inkomoko yayo n’impamvu aba acikaguritse.
Urubyiruko n’ibyamamare bitandukanye mu Rwanda n’ahandi ku isi, ni bo baharaye kwambara ayo mapantaro usanga acitse ku mavi, ku bibero, ku mirundi n’ahandi. Aza mu mabara atandukanye arimo ubururu, umukara n’umweru.
Umuririmbyi w’Umunyarwanda, Christopher, agira ati “Bigezweho kwambara imyenda icitse kandi burya ndi uw’ubu! Utabyumva nyine yaba ari uko atari uw’ubu…ntabwo nzi ahantu byavuye ariko ntabwo bisa nabi! Bisa neza ku buryo nanjye byanteye kwifuza kubyambara.”
Ubusanzwe ayo mapantaro acikaguritse yatangiye kugaragara mu myaka ya 1970. Icyo gihe amakoboyi yambarwaga n’abantu bakora imirimo y’ingufu, mu bihugu nka Leta Zunze Ubumwe z’Amerika.
Kubera kuyambara kenshi n’ubukene bwo kubura amafaranga yo kugura ayandi, byatumaga ba nyirayo bakomeza kuyambara kugeza igihe abacikiyeho.
Ibitangazamakuru nka GQ na Vogue byanditse ko muri iyo myaka, muri Amerika, imyambaro yatangaga ubutumwa bitewe n’uyambaye. Ni iyo mpamvu ngo hari abifashishije kwambara amapantaro acitse bagaragaza ibyiyumviro byabo kuri politiki n’iyobokama.
Hagaragaye amatsinda y’abantu cyane cyane ay’urubyiruko yambaraga amakoboyi aciye ku mavi n’ahandi. Ni bo ubwabo ngo bayiciraga, bigumura ku matwara yari ari mu gihugu icyo gihe.
Muri iyo myaka kandi, ngo abaririmbyi b’ibyamamare mu njyana yari igezweho yitwa Rock and Roll na bo batangiye kwambara “Déchiré”.
Kubera uburyo ibyo byamamara byari bikunzwe, ngo abakora ibijyanye n’imideli n’imyambarire ni bwo batangiye gukora amapantalo y’amakoboyi acikaguritse kuko babonaga akunzwe.
Uko imyaka yashiraga ni na ko ayo mapantalo yakwirakwiraga henshi. Ibyamamare ndetse n’urubyiruko rutangira kuyagura ku isoko, abenshi mu bayambara bashaka kwigana ibyamamare bakunda.
Amakoboyi ya “Déchiré” yakomeje kwigarurira imitima ya benshi ku buryo ngo nko mu myaka ya 2010, yafashwe nk’ikimenyetso cyo kwambara neza. Maze inganda zikomeza kuyakora, asakara henshi ku isi.
Dukurikire ukanda kuri Like
Ibitekerezo ( 7 )
Déchiré jyewe zadutse muri 1970 ndi mukuru. Zambawe n’abana bo mu miryango ikize, nk’ikimenyetso cyo kwifatanya n’abakene. Byatangiriye Los Angeles, buhoro buhoro bigenda bikwira iyi mijyi ya USA kubera ibyamamare byatangiye kuzambara. Si umwambaro wo kurmbana. Ni umwambaro w’abarakare, barwanyaga ubusumbane bukabije hagati y’abakire n’abakene. Abakobwa bamwe bawukundira ko bituma berekana cm nkeya z’umubiri wabo (ibibero) bigakurura abagabo. Ni umwenda wuzuyemo messsages za politiki nyinshi.
rwose ntabwo nakanga kuyambara ariko ugomba kwambara ibintu uzi aho cyavuye.ubwo se ari imyenda y’abarozi
ubworero bajye bahitamo kwambara imyenda ishaje.Tugerageze kwiyambika neza bizatuma tugaragara neza murakoze.
Oya erega kuba bimeze kuriya muri fashion ntibivuze ko atari byiza kandintakintu kitagira inkomoko kuko no mu bufransa kera abakire bambaraga amakabutura nne siko biri biriya ntibivuze ko ataari umwenda ahubwo nibisanzwe. kuko ugiye gusobanura ibintu byose wasanga twarataye umutwe twese.
dechire si umwenda umuntu wiyubashye yakwambara.tugomba kwihesha agaciro uri byose!!
Ubutaha mu zatubwire n’aho regeza yaturutse.
Usanga urubyiruko rubiharaye cyane, abahanzi, kandi nakera byigeze kugacishaho.
MURAKOZE.
murakoze kudusobanurira. muzabicishe no kuri Rado ab’ubu bamenye ko nta mwambaro urimo.


text:
umubyeyi wacu ; urakoze ku nama utugiriye ubitubwiye tutarafata umwanzuro ark kubw ’inama zawe tuzashishoza kandi Imana irakuzi pe yaranakubabariye
icyama. abakobwabosebakumva. iyonama
nadi yaragushutse abagabo in abana babi.ariko Nina warabonye umugabo ugukunda uzamwubahe azakwibagiza uwo mugambanyi.ntiyari uwawe uzamwibagirwe
inama isumba izindi kuri bashiki bacu .nukwiha agaciro .ibintu utakwiha ntibibaho ubiharaniye nawe wabyiha. kuko iyo ukoze amahano nkaya .nubwo imana yakubabarira .ingaruka zo ntizivaho nagato. kuko uzarinda upfa utabonye ipfura yawe narimwe. ubwo rero mujye muharanira kwigira .aho gutegereza abasore babaha ibyo mutavunikiye mukarinda muhandavurira. nge ndumu papa. ariko uwo twakundanye niga primaire .niwe nategereje nawe arantegereza, ndangije kaminuza .mpita mbona akazi turibanira ntitaye kuko we atabonye ububasha bwokuyiga. cy ngo abone akazi. ubu tunejejwe nuko tubayeho biratunyuze kdi .nababyeyi baradushimye.
Uzaze kwa Nyirimpuhwe mu Rhgo ukire igikomer
Uzaze kwa Nyirimpuhwe mu Rhgo ukire igikomer
ndagushimiye inama utanze iratwubatse God bress you
mbeg wow por kutiz er niby bib gux mam wabay intwar
Imana iguhe umugisha kdi igukomeze inakubabarire kdi icyo nagusaba uzizere imbabazi ku Mana ko yakubabariye ahasigaye uzafate iya mbere ugira bagenzi bawe inama ko haguma urukundo naho ibintu byo ni ishakwa kdi nta cyananira abishyize hamwe.
sister ahubwo ukwiye gufungwa nimbimana yarakubabariye ugomba noguhanwa waruyobewe kubihanwa namategeko ibyonibintu urikwandikirisiyose ntasoni
AKILAIYIOMELOUZACAKILEUMUKUNZIWUMUKOBWA0784741520/0723267574
NIHATARIPEE!
ahaa!nibiba byoroshye ark bigomba no kubaho kugirango bigire isomo bitanga gs byarabaye kd byararangiye igisigaye ni ukwishimira uko ubayeho ubu.
Nukuri Yesu aguhe umugisha kubwo kubohoka umutima ukabivuga kdi murakoze kunama muduhaye kdi humura satani ntagahore akwibutsa uwo mubabaro kk warababariwe kk Imana iracyari kuntebe yimbabazi.wowe ita kwiherezo ryawe nukuri. murakoze
Uwo mutindi koko yahoyicyi icyo cyibondo ubugingo buzahorwa ubundi wange urukundo nicyibondo koko baga wifashe muko
Sha Wihangane Amagogwa Waciyemwo Nimeshi Ariko Imana Yarakubabariye
Imana iguhe amahor mubyaw byose kuko urumwan mwiz kunama washimye kutugezaho
urako kutugezah iyi nama kndi imana nayo yarakubabariye ntukihebe sibyo soi fort et que mon Dieu te benise mrc encor pour votre conseille mrc vraiment
Urumama mwiza kandi imana iguhe umugisha mwishi kubwinama utanze kandi humura wibabarire kandi nimana yarakubabariye ujye ureba umwana wawe wabyaye wumve ko ariyo fura yawe, bizagufasha komora igikomere kandi ntugatekereze kuruwo muhungu kabona niyo yaba afite ubuzima bwiza buruta ubwo washatsemwo ujye wumva ko ntacyo yari kukumarira uretse kukubabaza gusa
ariko umuntu atendeka gute
inama yuwo mubweye ni nziza pe.
urakoze kubwinama ugiriye bashiki bacu kdi imana ikubabarire kuba ugize ubutwari bwo kubivuga.
Imana ikunda abantu bicisha bugufi bakamenya ko bakosheje warababariwe kandi,ubwo byari ukugira ngo natwe tukwigireho tubone isomo.
Ariko se abantu barimo gutanga numero zabo basomye inkuru?!!!
Uwavuzwe mu nkuru arimo gutanga ubuhamya n’inama byo gufasha abandi none ngo barashaka abahamagare bamufashe!!!!
What went wrong!!!
Imana iguhe umugisha kuburira abakobwa.kdi na bo bumvire inama zawe!Imana yarakubabariye tuza !
Ahubwo jye numva ibi bitarabayeho, ari ukigira ngo batange inama ku Bakobwa ndetse no ku Bahungu bakundana kubera inyungu. Kandi niba byarabaye, uyu mudamu akwiye gukurikiranwaho icyaha cyo kwica.
Warababariwe akira imbabazi wahawe , knd warakoze cyane
Urakoze cyane kandi Uwiteka arababarira bigashira kdi Inama yawe ni nziza nabafite izindi bajye bazitanga wenda zizajya ziramira iyi Societe nyarwanda
Urakoze cyane kandi Uwiteka arababarira bigashira kdi Inama yawe ni nziza nabafite izindi bajye bazitanga wenda zizajya ziramira iyi Societe nyarwanda
ARIKO IZI NKURU ZIBA ZIGISHA PE ! GUSA ZUBAKITSE NABI RWOSE . UYU MUTINDI W’UMUKOBWA NTA BABYEYI YAGIRAGA SE ?!? ESE NTA NCUTI SE ZIKUZE ZITEKEREZA NEZA ZAMUGIRA INAMA ? 0728461522/0739152851
Humura mubyeyi mwiza burya Imana izi intege nke za muntu kuko iyo bitaba ibyo ntiba yaraduhaye ulwana wayo w’ikinege ngo adukorere icyatunaniye, bref , gukora icyaha n’ubwo cyaba gikomeye cyane ni kimwe no kwihana ni ikindi kdi imbere y’umuremyi wacu nta cyaha kitababarirwa icy’ingenzi ni ukwizera imbabazi n’igitambo twahawe gusa ngaho komeza uryoherwe n’urugo kdi uzagire umwaka mwiza wa 2017.
sister bohoka mumuti kdi imana yarakubabariye rwose gusa bakobwa murabe maso no kuba iyo nda itaraguhitanye nahahirwe akomeye wagize umpamagare nguhe ubuhamya bwibyabaye( ) nizereko biri bugufashe imana iguhe umugisha kdi izaguhe ijuru no kuba ubivuze nubutwi ugize ni 0728211995 .
Nterefona wifashishije 0788875130 nkugire inama
Humura Nshuti!kutabana nuriya byagufashije kwihana kuko iyo aza kugushaka ubu buhamya ntuba ubutanze! Uwiteka aguhe imbaraga kandi umukorere.
Akira numero yajye nzakugira Inama Knd izagufasha Knd humura Imana irikumwe nawe please mpamagara nzagusengera Knd nzakwaturaho amahoro y’Imana 0788356927
urakoze cne
sha nibenawe ndumvibyawe byoroshye, haruwonzi biheruka kubaho vubaha mumpera za2017, umusore numukobwa bombi twariganaga kaminuza turangirizarimwe muli2014, kanditwarangije araba cheris bahatari promotion yacuyose twirirwaga tubabazango muzatwerekibirori ryari? nonejobundi yamuteyinda amusaba kuyikuramo amuha namafranga yokubikora rwose amubahafi mulibyobihe, aliko nyumayukwezi kumwegusa twabonye umuhungu atwohereje invitation kuli groupe whatsup yacu (whatsup group ya promotion nawamukobwa tubanamo) agiye gukorubukwe murukukwezi kwambere nundimukobwa turumirwa. umukobwa ameze nkumusazi, abahungu bubu nibisimba kandubwo umutype yiyitaga umurokore wadanger muli adepr numugorewe abamuli korari ya zion. yewe ibyu byabaye danger nukubabona bagenda ngonizabarokore aliko ntamahoro azagira
wa mudamu we, uzabazwa amaraso y’uzo mwana wahotoye.ntaho utaniye n’abandi bicanyi bose
Murabe mwumva abakobwa bomuriyi minsi uwo mubyeyi imana imwiteho ijambo ryi Mana rimbwira neza ko iyo usabye I’mbabazi urababarirwa nu kongere kwicira urubanza uwiteka yarakubabariye
Murabe mwumva abakobwa bomuriyi minsi uwo mubyeyi imana imwiteho ijambo ryi Mana rimbwira neza ko iyo usabye I’mbabazi urababarirwa nu kongere kwicira urubanza uwiteka yarakubabariye
yewe Madam imana iragukunda kiriya gihe wari muto ubwenge bwawe nibwabashaga kureba kure ikigeragezo wahawe waragitsinzwe ikikubwirako imana igukunda nuko wabonye undi mugabo ukanabyara undi mwana kutagira infura ntibiguhahamure kuko inda zinikuramo ndetse hari nabo zivanamo ari nyinshi ariko iyo babyaye barabyibagirwa infura niyageze kwisi icyari kumbabaza nuko wari kubana nuwo mutindi ufata umwana arusha imyaka 17 yose akamwoshya ikintu nkicyo nkaho yamukomeje ngo amumenyere igikwiye rwose ntuhangayike icyo nikibi kimwe yagukoreye ariko iyo mubana yari kuzagukorera byinshi birenze ibyo humura rwose imana yarakubabariye
Nyagasani akomore ibikomere by’amateka. Ngo ubwenge buza ubujiji buhise,ariko humura Imana yakurinze iyo nda ntiguhitane uyikuramo, yashatse ko uzayikorera mu gihe nk’iki. Imbabazi z’Imana ni nyinshi cyane, nta cyaha zitababarira. Ibuka Sauli, uko yatotezaga abizera Kristu akabica, nyamara ubwo yumvise ijwi rye, yahindutse mushya, kuva ubwo aramukorera, aba intumwa ikomeye, ndetse aranamupfira.
Inama utanze ni nziza, ababwirwa ntimube abana, ntimugwe mu ruzi murwita ikiziba. Imfura yawe yageze aheza, kandi imbabazi z’Imana ziguhesha no kubabariwa n’ako kaziranenge. Ibabarire nawe kuko warababariwe, wubake neza, kandi uhirwe kibondo.
Urakoze kugira inama abari, n’abategarugori nibumvireho kuko basigaye bata abagabo babo ngo basanze abafite umutungo uhagije kandi IYOMENYA iza nyuma.
mbega umubyeyi mwiza! Iyo nama yawe utujyiriye tuzayikurikiza kandi lmana ikube hafi!
Ndakwishimiye wamumamawe.ni mana ibyumve, niba imana inyumva ikubabarire pe. kubwumutima uciyebugufi ufite ni mpuhwe ufitiye abantumurirusange.imana ikwishimire.


text:
Ubushakashatsi buvuga cyane ku mateka y’umwami Kigeli IV Rwabugili, umwe mu bami bavugwaho ibikorwa bitandukanye mu mateka y’igihugu cy’u Rwanda wazengereje amahanga kakahava ! Buvuga amabyiruka ye, bwerekana amatwara yo gukunda intambara yanaranze uyu mwami mu bwana bwe.Ubushakashatsi buri iyi nyandiko ,ni ubugaragza urupfu rw’Umugabekazi Murorunkwere Nyina wa Rwabugili. Ikigamijwe muri ibi byose ni ukureba mu by’ukuri imvano y’intambara yo ku Rucunshu yakurikiye itanga ry’uyu mwami.
Twahisemo kureba imishyingirirwe y’uyu mwami na cyane ko imwe mu ntandaro y’intambara yo ku Rucunshu ishingiye ku iyimikwa ry’umwami Mibambwe Rutalindwa n’umugabekazi w’umutsindirano Nyiramibambwe Kanjogera.
Kigeli wa IV Rwabugili yarongoye umugore wa mbere ariwe Nyiraburunga nyina wa Rutalindwa, Baryinyonza na Karara.Yamurongoye ageze mu kigero cy’imyaka nka 20, nyuma y’irimburwa rya Rugereka n’Abagereka(abega bakomoka kuri Rugereka rwa Byavu).
Rugereka uyu yari murumuna wa Nyarwaya Urutesi watwaraga imvejuru n’impamakwica (yose yari imitwe y’ingabo) akaba yari umutoni wa Nyiramavugo ndetse n’umukwe w’i bwami. Yahitanywe n’umwami Mutara Rwogera, se wa Kigeli IV Rwabugili, amuziza agasuzuguro k’akizerabuhake ngo yari asigaranye, maze ibye bigabana mwene nyina Rugereka.
Mu itanga rya Rwogera havuzwe ko arozwe indwara y’ igituntu, maze hatungwa agatoki Rugereka kuba nyirabayazana w’urwo rupfu ngo agamije guhorera umuvandimwe we Nyarwaya Urutesi. Ibyo byatumye Nyirakigeli Murorunkwere wari wimanye n’umuhungu we Kigeli IV Rwabugili batera Rugereka n’ingabo ze bakabarimburira ku Rwesero rwa Nyanza( i Nyabisinduku ku gasozi kahoze kubatseho urukiko).
Benshi mu bagore Rwabugili yarongoye usanga ari abakonokazi. Ibi byatera umuntu kwibaza impamvu yateye uyu mwami kwibanda mu bwoko bumwe kandi ataribwo bwonyine bw’ibibanda(ubwoko bwabyaraga abagabekazi). Ibi byose ngo byari imigambi y’umugabekazi Nyirakigeli Murorunkwere nyina wa Rwabugili.
Nyirakigeri Murorunkwere wari umukonokazi yashakaga gushyingira umuhungu we abakonokazi kugira ngo ubwoko bw’abakonokazi bazahame ku bugabekazi igihe kirekire. Uwabimburiye abandi kugera ku gisasiro cy’umwami ni mubyara wa Rwabugili, Nyiraburunga akaba nyina wa Mibambwe Rutalindwa.Uyu yamwambuye Gacinya ka Rwabika wari waramurongoye mbere ndetse anatahana i bwami abana yabyaranye na Gacinya. Ibi bituma benshi banahamya ko Rutalindwa atari uwa Rwabugili.
Mu bandi yarongoye twavuga nka Nyiramparaye murumuna wa Nyiraburunga, nawe yambuye Ruhanga rwa Muvubyi. Nyuma yarongoye n’abandi bakonokazi nka Nyiramarora,Kagoyire n’abandi.
Imigambi ya Murorunkwere yaramupfubanye
Nyirakigeri Murorunkwere washakaga ko abakonokazi baregama ku ngoma yaje guhura n’amakozere ndetse anabigwamo. Ibi ngo byaturutse kuri Nkoronko wahoze ari umugabo we mbere y’uko Mutara Rwogera amusumbakaza (gusumbakaza=kurongora umugore wigeze umugabo).
Mbere y’igitero cya Mirama cyagabwe na Rwabugili agamije kunyaga inka z’abanyankole, bamwe mu bahima bigiriye inama yo kuyoboka umwami w’u Rwanda batinya icyo gitero cyariho gihwihwiswa.
Urugero ni umuhima Gasilibobo na bamwe muri bene wabo barabukiye Rwabugili inka z’inzirungu mirongo itatu ngo azabarengere igihe cy’igitero.
Benshi mu b’i bwami bifuje kugabana izo nka kuko ngo zari nziza cyane. Nkoronko nawe yari muri abo nyamara ntiyazihabwa, kuko zagabanye Seruteganya rwa Kivura azihawe na Murorunkwere wari waramutonesheje. Ibyo byatumye Nkoronko yanga Seruteganya maze asigara ashaka icyamukoraho n’ubwo atariwe watumye ataziturirwa (ataragizwa izo nka).
Nkoronko yahimbiye ikinyoma Seruteganya agira ngo amwicishe maze akwiza hose ko uyu mugabo asambana n’umugabekazi Murorunkwere. Ibi Nkoronko yabifashijwemo n’abagore ba Rwabugili na basaza babo.Nyamara ntibibutse ko mukuvumbika Seruteganya mu muriro n’umugabekazi yabigenderamo.Gusa icyo kinyoma umwami Kigeli wa IV Rwabugili wakundaga nyina cyane yabanje kucyirengagiza.
Abarezi ba Seruteganya ntibacitse intege kuko bahise bashaka ikintu cyatuma Rwabugili amutanga byanze bikunze. Nta kindi cyari gisigaye uretse gukwiza ikindi kinyoma ko umugabekazi Murorunkwere atwite inda ya Seruteganya.
Iyo inzoka yizingiye ku gisabo bigenda bite?
Iri ni ihurizo Rwabugili yaburiye igisubizo akimara kubwirwa ko nyina Murorunkwere yaba atwite indaro ya Seruteganya.Ubwo yibazaga niba azatanga Seruteganya (inzoka) agasiga nyina(igisabo) cyangwa azabanyonga bose. Mu gushaka igisubizo cy’iki kibazo yitabaje abasheshe akanguhe barimo Remera, Rutuganshuro na Rwakagara.
Babiri ba mbere bahisemo kwica iyo nyamaswa n’igisabo kikameneka naho undi avuga ko wayikanga ikavaho maze ukayica utamennye igisabo yari yizingiyeho.
Rwabugili yatumye abajya kumusuzumira koko niba nyina atwite.Umutware wabo yabaye Nkoronko. Uyu ngo yagombaga kumusaba kwiyambura maze agasuzuma ko atwite. Rwabugili yamushinze ibi kuko ari we washoboraga kureba ubwambure bw’umugabekazi na cyane ko yari yarigeze kuba umugore we, mbere y’uko asumbakazwa na Mutara Rwogera. Rwabugili ntiyari azi ko icyo kinyoma gituruka kuri Nkoronko. Birumvikana ko Nkoronko nta kindi yari gukora atari ugusoza umugambi we ashimangira ko Murorunkwere atwite!
Rwabugili yasabye ko nibasanga inkuru ari impamo bazaboha Seruteganya n’abe ariko bakirinda imirwano kugira ngo Murorunkwere atabigwamo.Iryo tegeko ntiryakurikijwe kuko abari bateye kwa Seruteganya bahisemo kurwana nawe ngo agwe mu rugamba, bityo Murorunkwere ntazamenye uwamwishe.Batinyaga ko yakwihorera aramutse amenye uwishe umugaragu we Seruteganya.
Urugamba rwo gufata Seruteganya ntirwahiriye Nkoronko kuko mu gihe yashakaga gufata mpiri Murorunkwere, yohereje abagabo batatu bo kumuzana maze abari barinze Murorunkwere bakabica ndetse bakica n’umugabekazi, hanyuma nabo bakitwikira mu nzu.
Urupfu rwa Murorunkwere rwababaje Rwabugili ku buryo ngo yamaze igihe yigunze kugeza ubwo Rwingondo wari umuja wa Nyirakigeri Murorunkwere ameneye ibanga Rwabugili ko nyina atari atwite. Rwabugili nawe ubwe yohereje abagore b’abiringirwa bo gusuzuma umurambo wa Murorunkwere basanga cyari ikinyoma cyambaye ubusa.
Ibi byatumye Rwabugili abona ko nyina arenganye ndetse ko na Seruteganya yari umwere. Byatumye kandi abona ko abo bari kumwe mu buyobozi ndetse na bamwe mu bakoye ari abanzi be maze yiyemeza guhorera nyina.
Yatangiye iperereza ku bagize uruhare muri ibi byose maze atangira kwica uwo ariwe wese mu bahamije ikinyoma cyatwaye ubuzima bwa nyina kugeza kuri nyirukugihimba ariwe Nkoronko.
Ni muri iyo nkubiri yo guhorera Murorunkwere abagore batatu ba Rwabugili batanzwe bakicwa barimo na Nyiraburunga nyina wa Rutalindwa, maze mu iyimikwa rye akimana n’umugabekazi utari nyina. Uwo nta wundi ni umwegakazi Nyiramibambwe Kanjogera.


text:
Igisubizo: Ntibishoboka ko twebwe nk’abana b’abantu twakumva neza uburyo kugena byose kw’Imana bikorana n’ubushake bwacu. Imana niyo yonyine izi uburyo ibi bikorana mu mugambi wayo wo gucungurwa. Kimwe n’izindi ngingo zigoye kumva mw’iyobokamana, ni ngombwa ko twemera ko ubwenge bwacu budashobora kumva neza kamere y’Imana, kimwe n’ubusabane bwacu nayo. Gushaka gucukumbura kuri bene iyi ngingo nta kindi bigeraho uretse kuvangirwa no kuvagangavanga ducurika ibyo Bibiliya ivuga.
Ibyanditswe bitubwira neza yuko Imana izi abazakizwa abaribo (Abaroma 8:29; 1 Petero 1:2). Abefeso 1:4 havuga ko Imana yadutoranyije “isi itararemwa”. Bibiliya ikomeza kwita abizera “intore” cyangwa “abatoranyijwe” (Abaroma 8:33; 11:5; Abefeso 1:11; Abanyekolosi 3:12; 1 Abatesalonika 1:4; 1 Petero 1:2; 2:9; Matayo 24:22, 31; Mariko 13:20, 27; Abaroma 11:7; 1 Timoteyo 5:21; 2 Timoteyo 2:10; Tito 1:1; 1 Petero 1:1). Kuba abizera baratoranyijwe kera (Abaroma 8:29-30; Abefeso 1:5, 11; Abaroma 9:11; 11:28; 2 Petero 1:10) ngo bahabwe agakiza ntibishidikanywaho.
Ariko nanone Bibiliya ivuga ko ari uruhare rwacu kwakira Yesu nk’umukiza – ibyo bikorwa umwizera gusa, ukaba ugiye mu mubare w’abacunguwe (Yohana 3:16; Abaroma 10:9-10). Imana izi abazacungurwa, Imana niyo itoranya abacungurwa, ariko tugomba gutoranyamo Kristo ngo ducungurwe. Uko ibi bintu 3 bigendana ubwenge bwacu nk’abantu ntibwabyumva (Abaroma 11:33-36). Icyo dusabwa ni ugukwirakwiza ubutumwa bwiza mw’isi yose (Matayo 28:18-20; Ibyakozwe 1:8). Twari dukwiye kurekera Imana ibirebana no kumenya, gutoranya abazakizwa, twe tukibanda mu kumvira tukavuga ubutumwa.
Ikibazo: Kugena byose kw’Imana guhurira he n’ubushake bwacu mu gukizwa?
Igisubizo: Ntibishoboka ko twebwe nk’abana b’abantu twakumva neza uburyo kugena byose kw’Imana bikorana n’ubushake bwacu. Imana niyo yonyine izi uburyo ibi bikorana mu mugambi wayo wo gucungurwa. Kimwe n’izindi ngingo zigoye kumva mw’iyobokamana, ni ngombwa ko twemera ko ubwenge bwacu budashobora kumva neza kamere y’Imana, kimwe n’ubusabane bwacu nayo. Gushaka gucukumbura kuri bene iyi ngingo nta kindi bigeraho uretse kuvangirwa no kuvagangavanga ducurika ibyo Bibiliya ivuga.


text:
Ikigero cy’umwana n’ibimuranga
Imikurire y’umwana ni kimwe ababyeyi bitaho;aha bikaba bizwiko igihe runaka umwana yagezemo yagombye kuba afite inyifato iyi cyangwa se iriya,mu gihe umwana arenze icyo gihe bitamubayeho ababyeyi batangira nguhangayika.Ese ni ibiki biranga umwana kuri buri kigero runaka?
Gukurikirana imikurire y’umwana ni ingenzi
Mu gushyiraho ibiranga umwana kuri buri kigero abahanga bahugukiwe n’ubuvuzi bw’abana(Paeditrics mu rurimi rw’icyongereza) bagendera ku duce 3: uburyo ingingo ze zikora(motor function), ukuvuga(speech and language), hamwe nuko abana n’ibimukikije (Adaptive and Social Skills).
Dore ikigero cy’umwana n’ibyakamuranze nkuko tubikesha igitabo Toronto Notes 2011:
Umwana ugeze ku byumweru 6 (nukuvuga ukwezi n’igice): arangwa no kumwenyurira wese(social smile).
Umwana w’amezi 2:ashobora kurambura akaboko(arms extended forward),mu gihe urimo kumuvanamo umwenda arwana akuramo rumwe mu rugingo,kandi uyu mwana amenya ababyeyi be(recognizes his/her patients).
Umwana w’amezi 4: ashobora kwegura umutwe,igihimba se cyangwa akabasha kwibirindurira ku buriri(rolling over) ariko ijosi rye riba ritarakomera,ushobora kumuhereza ikintu mu ntoki akagicigatira(grasp) akaba yanabasha kukishyirira ku munwa,uyu we aba ataratangira kuvuga nkabo twabonye hejuru ariko iyo umuntu avuze akurikiza amaso aho rya jwi ryaturutse.
Umwana w’amezi 6:atangira kwicara,akaba yabasha guhererekanya ikintu mu kiganza kimwe agishyira mu kindi,nuyu ntaramenya kuvuga ariko ashobora kumenya ko izina uhamagaye ari irye.
Umwana w’amezi 9: atangira gushaka uburyo yahagurika ariko gukambakamba aba aribwo buryo akoresha mu kugenda,ashobora kuvuga Mama na Papa kandi akaba yabasha gusubiramo ijambo umubwiye,atangira kandi no kwikinira.
Umwana w’amezi 12( Ni ukuvuga ufite umwaka 1): agenda ariko afashe ku kintu,ashobora gutera icyo afite mu ntoki,ashobora kwinywesha akoresheje igikombe.
Umwana w’umwaka 1 n’amezi 3: we aragenda ntacyo afasheho,ashobora gushushanya umurongo,uyu abasha no kuvuga icyo ashaka akerekanye(points to his/her needs).
Umwana w’umwaka 1 n’igice: ashobora kuzamuka ingazi(escaliers) ariko afashwe,ashobora kuvuga nibura amagambo 10,wamutegeka icyo akora akagikora,mu kurya ho ashobora kurisha ikiyiko ntawumufashije,ushobora kandi kumubaza akwereke kimwe mu bice by’umubiri akakikwereka,urugero umutwe,ukuboko,amaguru,…
Umwana w’imyaka 2: ashobora kuzamuka escaliers zitari ndende akanazimanukisha,ashobora gukubita agashoti ku gapira,ashobora kwiyambura,ashobora kandi gukoresha interuro 2 cyangwa 3 mu biganiro bye.
Umwana w’imyaka 3: ibyo uwibiri akora we abikorana akagufu,ashobora no kwikuriramo inkweto,buretse ko kwikuriramo imyenda kimwe n’uw’imyaka 2 ibifungo byayo biba bikibagora.Uyu we aba azi niba ari umukobwa cyangwa umuhungu,ndetse n’imyaka ye.
Umwana w’imyaka 4:we icyo arusha abo bo hejuru nuko we ashobora kwikorera isuku,agafungura n’ imyenda ifite ibifungo.
Umwana w’imyaka 5:uyu we aba amaze kumenya ubwenge ibyavuzwe byose abikorana ibakwe n’ubwenge,abazi kuvuga neza,ashobora no gutondekanya inyuguti.
Kutabasha kumwenyura ku mezi 3,Kuba kandi yaba atarabasha kugenda,no kuvuga amagambo 3 ku mwaka umwe n’igice ni bimwe byagombye guhangayikisha umubyeyi bigatuma avuza umwana we.
Kumenya imikurire y’umwana rero ni ingirakamaro kuko bituma umubyeyi ajyana umwana kwa muganga mu gihe umwana yagize gukererwa mu gukora ibyo twavuze hejuru hanyuma muganga agashaka impamvu ibitera akayivura hakiri kare.
umuseke.com


text:
Mu buhamya bwe, uyu mukobwa wahawe amazina ya Uwayo Peninah kubera impamvu ze bwite yagize ati “ Nitwa Uwayo Peninah ( amazina yahinduwe), mfite imyaka 27 y’amavuko, ntuye mu Murenge wa Remera. Nyuma ya Jenoside, twari dutuye mu Karere ka Rwamagana nisanze nta babyeyi mfite, mu gihe cyo guhunga twaburanye nabo kugeza uyu munota.
Byabaye ngombwa ko ndera abavandimwe banjye batatu, twarutanwaga umwaka umwe umwe. Mu 1994 nari mfite imyaka itandatu , ni njyewe wari mukuru kandi nagombaga kurera barumuna banjye tukiga tukabaho ubuzima bugakomeza.
Bitewe n’uko nahoraga mpangayikiye ubuzima bwacu, sinigeze ngira agakungu n’abandi bakobwa b’urungano ngo tujye tuganira utuntu twose.
Niyo babaga bazanye ibiganiro runaka bitewe n’isomo twize nahitaga nitahira nkavuga ko ngiye mu mirimo y’urugo rwacu ko bo impamvu bagenda baganira ari uko basizeyo ababyeyi.
Ubuzima bwacu ntibwigeze buba bubi cyane nubwo twireraga kuko imiryango yacu yatubaye hafi.
Uko namenye ibyo guca imyeyo …
Ngeze mu mashuri yisumbuye mu mwaka wa 2002 natangiye kugira inshuti z’abakobwa twaraganiraga kuko bwo nigaga mba mu kigo.
Ndabyibuka twari tumaze kwiga isomo ry’imyororokere y’umugore mu isomo ry’ubumenyamuntu (biology) ubwo nibwo ku nshuro ya mbere umunyeshuri yabajije mwarimu niba guca imyeyo (gukuna ) hari icyo bifasha umugore mu myororokere.
Umwarimu yamusubije ko nta cyo byongera ko ahubwo byari umuco w’Abanyarwanda bo hambere ko ariko umuntu yumvise ashaka gukomeza uwo muco yawukomeza kuko ntacyo utwaye.
Abakobwa b’inkumi twiganaga bajyaga babituganiriza ko umukobwa utarabikoze umugabo we amwirukana nkumva ko wenda ari iby’abakera ndabireka burundu numva ko icyangombwa ari ukwifata.
Naje gukundana n’umusore antegeko guca imyeyo…
Nageze muri Kaminuza 2010 ni ubwa mbere nari nkundanye n’umusore bya nyabyo kuko ubundi n’uwambwiraga ko ankunda numvaga ko ashaka kuntesha amashuri yanjye, ngahita muhindura umwanzi wanjye.
Umuhungu naramunanije , mubwira ko mfite inshuti ariko yanga kubyumva yarakomeje arankunda bitewe n’ukuntu yanyitagaho nanjye natangiye kumukunda noneho bigera aho ntashobora no kubihisha bikagaragarira buri wese.
Muri 2011 nigaga mu mwaka wa kabiri mu gihembwe cya kabiri (semester two), we yigaga imbere yanjye mu mwaka wa gatatu, yambwiye ko anshaka umwanya munini , twahuriye ahantu turaganira nk’uko byari bisanzwe.
Yongeye kunsubiriramo ko ankunda kandi koko nari narabibonye nyuma y’umwaka usaga dukundana.
Yansabye ko twembi tuvugisha ukuri ku bijyanye n’ubuzima butwerekeyeho kuko twari tugeze mu gihe cyo kwizerana bya nyabyo.
Yambajije niba narigeze nkora imibonano mpuzabitsina , naramuhakaniye kandi koko sinari narigeze nyikora. Nawe yambwije ukuri ko atari yabikora na rimwe.
Yambwiye ko nubwo ankunda adashobora kuzashaka umugore utaraciye imyeyo (gukuna ) kuko ari umuco mwiza w’abanyarwandakazi ,utuma umugore n’umugabo baryoherwa mu gihe cy’imibonano mpuzabitsina .
Ako kanya nibutse ko ibyo bintu byo guca imyeyo nagiye mbyirengagiza kenshi , byarandemereye kuko sinari niteguye kumureka nari naramaze kumukunda bihambaye.
Twahagurutse aho nta kindi kintu mvuze, narihanganye ariko numvaga ndimo gushira kuko numvaga ntabasha guca imyeyo, kuko nari mukuru kandi niga muri Kaminuza.
Yansabye kubitekerezaho ambwira ko igitumye ambwira ubuzima bwe bwose kandi akansaba ko nazaca imyeyo ari ukugira ngo tuzagire urugo rwiza ruzira gucana inyuma.
Nyuma naje guca imyeyo…
Nyuma yo kunsaba guca imyeyo cyangwa tugatandukana, namwumvishije ko ibyo ntacyo bimaze ko ari imyumvire ya cyera. Yanze kunyumva ambwira ko uretse ko no kuba yarabyumvanye abandi basore n’abagabo bakuze, mama we nawe yabimubwiye ko umukobwa utaraciye imyeyo aba adafite umuco.
Twamaze nk’ibyumweru bibiri narananiwe gufata umwanzuro wo kumureka cyangwa kuba nakora ibyo yansabye (guca imyeyo).
Kumureka byarananiye mubwira ko ngiye gutangira kubikora , yambwiye ko nta gomba kumukinisha kandi koko sinashoboraga kumubeshya, nahise ntangira kubikora
Icyo kibazo nakibwiye umukobwa twabanaga muri cyumba yambwiye ko azabimfashamo.
Uko natangiye gukuna…
Nipfukaga mu maso, umukobwa twabanaga akanshira imyeyo (akankunira) byarambabazaga kuko biryana cyane iyo ukibitangira naje kubimenyera. Numvaga narabyiyemeje.
Nyuma twaje gutandukana…
Ku munsi wo guhabwa impamyabumenyi mu 2013 yaranyerekanye mu nshuti ze no mu muryango we, numvise ko nta gisigaye ndushaho kumwiyumvamo.
Bukeye bwaho yanshimiye uburyo nitwaye mu birori bye, yambajije niba nararangije guca imyeyo namubwiye ko nabirangije.
Yansabye ko turyamana nyuma y’igihe tumaze dukundana agatangira kwishimana n’umukobwa yakunze igihe kinini kuko yari yaranatangiye gutegura ubukwe.
Nabanje kwanga ariko nyuma ndemera nari namaze kumufata nk’umugabo wanjye.
Twamaze kuryamana mbona ntiyishimye, arandakarira, ambwira ko ibyo yari yiteze atari byo abonye kuko yasanze guca imyeyo ari umwanda aho gutera ibyishimo nk’uko yari yarabibwiwe.
Yanyanze urwango rukomeye nkagira ngo bizarangira ariko byarakomeje kuko yambwiye ko nubwo yanduhije akansaba guca imyeyo nkuze adashobora kubana nanjye kuko byamubihiye bikomeye kandi aribwo bwa mbere yari akoze imibonano mpuzabitsina.
Hari ikintu nsigaye nicuza…
Ntabwo nicuza kuba naraciye imyeyo nkuze ahubwo ikintu nicuza gihora kinshengura umutima ni uko inshuro ya mbere nakozeho imibonano mpuzabitsina ariyo yanabaye intandaro yo gutandukana n’umuntu umwe rukumbi nakunze kurusha abandi mu buzima bwanjye.
Agahinda n’inama ku bakobwa
Nterwa agahinda n’umubabaro nagize mu guca imyeyo nkuze ngo nkunde nshimishe umukunzi ariko ubu nkaba ndirira mu myotsi.
Mbona bitagishobotse ko twabana kuko nubwo ambwira ko nta nshuti yindi afite yaransembeye ko atashaka umukobwa bakoze imibonano mpuzabitsina bwa mu buzima bwe bikamubabaza.
Ndagira inama abakobwa kutita ku byifuzo by’abasore bari hanze aha kuko usanga agusaba ibidashoboka wabimuha nabwo ugahinduka umwanzi.
Related Posts by Categories


text:
Muganga nagusuzume iyo ndwara, ariko wowe cyangwa uwo mwashakanye ashobora kubona ibi bimenyetso. Urugero w’umugore ruba ari ku giti cye, wikwigereranya n‘undi uwo ari we wese. • Guhora ubabaye, guta icyizere, gutsimdwa muri byose.
• Agahinda, nta gitekerezo, ndetse n’amarira, kutiyizera, ububi, kuvangirwa, gutinya kubabaza umwana.
• Gutinya kuba wenyine cyangwa gusohoka .
• Kudakunda kwifatanya n’abandi mu bikorwa rusange
• Kuryama cyane cyangwa kubyanga.
• Ibura ry’ingufu.
• Kutiyitaho.
• Kudafata ibyemezo
• Gutinya kwirukanwa n’uwo mwashakanye.
• Ubwoba bwo kubabaza umwana cyangwa kwibabaza.
Kubyara:Ibimenyetso ni ibihe?
Muganga nagusuzume iyo ndwara, ariko wowe cyangwa uwo mwashakanye ashobora kubona ibi bimenyetso. Urugero w’umugore ruba ari ku giti cye, wikwigereranya n‘undi uwo ari we wese. • Guhora ubabaye, guta icyizere, gutsimdwa muri byose.
Labels: ubuzima, umugore utwite


text:
Ku mugoroba wo kuri iki Cyumweru, tariki ya 2 Nyakanga 2017, nibwo ‘Africa Haguruka’ ku nshuro yayo ya 18 yatangijwe ku mugaragaro mu giterane cyitabiriwe n’abakirisitu barenga ibihumbi 12 bari bateraniye muri Stade ya Kicukiro.
Iki giterane kizamara iminsi umunani cyitabiriwe n’abantu b’ingeri zitandukanye baturutse mu bihugu birimo ibyo mu Karere ka Afurika y’Iburasirazuba, iy’Iburengerazuba no mu Majyepfo ndetse n’ibindi byo hanze ya Afurika nka Amerika, u Butaliyani, Israel, u Busuwisi, u Bubiligi, u Bufaransa, Canada n’ahandi.
Ahagana saa kumi n’imwe nibwo iki giterane cyari gitangiye aho itsinda rya Asaph ryinjije abantu mu mwuka wo kuramya no guhimbaza Imana mu minota 46 mbere yuko havuzwa amahembe arindwi agaragaza ubuhanuzi, ububyutse no kwizera bishya nk’ ikimenyetso cy’ubutsinzi kuri Afurika.
Apôtre Dr Paul Gitwaza yongeye kwatura amagambo y’ubuhanuzi kuri Afurika
Abanyamateka bagaragaza ko mu myaka 3000 ishize Afurika yari umugabane ukomeye cyane ufite abahanga benshi mu ngeri zitandukanye. Yifashishije inkuru zo muri Bibiliya, Gitwaza yagaragaje uko Aburahamu yaje muri Afurika akahakura ubutunzi; uko Yesu yahahungiye ndetse na benshi mu bana ba Mose wakuye Abisiraheli mu Misiri bahafite inkomoko.
Ati “Amateka agaragaza ko Afurika yigishije abantu gusoma no kwandika ndetse n’impinduramatwara y’i Burayi yavuye mu bitabo banditse. Afurika yabayeho idatsindwa, ari umugabane w’abantu bakomeye.”
Mu kinyejana cya gatanu ubwo Abarabu binjiraga muri Afurika y’Amajyaruguru, umugabane watangiye gutakaza imbaraga zawo, ucikamo igikuba. Yagize ati “Abanyafurika bakora ibitangaza mu bindi bihugu ariko bagera iwabo bikabananira, baterwa isoni no kwitwa Abanyafurika.”
Dr Paul Gitwaza yakomoje ku cyerekezo Afurika igiye kugira aho hagiye gushyirwaho Banki Nyafurika izaba iyobowe n’umukozi w’Imana.
Yagize ati “Afurika igiye gusa n’iyindi migabane, ariko ifite akarusho ko kubakira ku rufatiro rw’Imana. Abacamanza, abacuruzi, abaganga abayobozi ba televiziyo zikomeye kuruta Al Jazeera na CNN, abana bakomeye ba mbere mu mikino muri Afurika bose bagiye kuba abakozi b’Imana bavutse ubwa kabiri barimo umwuka w’Imana. Afurika igiye kuzagira Banki imwe Nkuru ikomeye, izayoborwa n’umurokore.”
Yakomeje ati “Ndabona Afurika abahungu n’abakobwa bayo batari mu butinganyi. Ubutinganyi muri Afurika bugiye kugira iherezo. Igihe kigiye kuza ubwo muri Afurika ubwo icyitwa ubutinganyi kugeza Yesu agarutse. Televiziyo zo muri Afurika ntizizamamaze iby’ubutinganyi, turabihagaritse. Ndabona muri Afurika abatotezwa i Burayi kuko banze ubutinganyi bahahungira.”
Kuva kuri uyu wa Mbere, abazayitabira baratangira guhugurwa n’impuguke zigisha abantu mu ngeri zitandukanye z’ubuzima zirimo Ubuyobozi, Umurimo w’Imana, Ubucuruzi, Umuryango, Uburezi, Itangazamakuru n’Imyidagaduro binyuze muri ‘Africa Haguruka Summit’. Aya mahugurwa azajya abera kuri Zion Temple mu Gatenga kuva saa tatu kugeza saa saba n’igice.
Umuhuzabikorwa wa Africa Haguruka, Pasiteri Runazi Robert, yatangaje ko iki giterane cy’ububyutse kimaze gutanga umusaruro ndetse benshi bahembukiyemo.
Yagize ati “Iki giterane kimaze kuzana impinduka zifatika zishingiye ku kwagura intekerezo z’abantu, gukora imirimo bifitiye icyizere. Abanyafurika bareba u Rwanda bakigira ku mateka rwanyuzemo n’abo bagaharanira guhindura iwabo. Africa Haguruka igaragaza ishusho nyayo y’imyizerere mu kubaka iterambere ry’umugabane.”
Yakomeje agira ati “Nkuko Bibiliya ibivuga tugomba gukora umurimo tukawunoza kuko aribyo byubaka ubuzima.”
Umuyobozi w’Indirimbo muri Asaph Music International, Kanuma Damascène yatangarije IGIHE ko iki giterane ari uburyo bufasha ivugabutumwa rinyuze mu ndirimbo kwaguka.
Yagize ati “Binyuze muri iki giterane, ubutumwa bunyuze mu ndirimbo muri Asaph bwaragutse bugera kuri benshi, navuga ko ari nka zahabu y’igiciro yari ipfukiranye yagaragaye. Iyo urebye abakiri bato bari mu murimo w’Imana uko bitwara bitanga icyizere kuko ikomeje kubakoresha. Havutse Minisiteri z’ivugabutumwa nyinshi kandi zihimbaza, umwuka w’Imana ukamanuka.”
Kanuma usanzwe ari umuhanzi yakomeje atangaza ko inyigisho yakuye muri iki giterane yatangiye kwitabira mu 2007 zamuhinduriye ubuzima.
Yagize ati “Hari byinshi bikomeye Africa Haguruka maze imyaka 10 nitabira yahinduye mu buzima bwanjye. Mbere naririmbaga nta cyizere nifitiye. Inyigisho zo kwitinyuka no kumenya ko ushobora guhera ku kintu gito Imana ikwakwagura. Imana yaranyiyeretse ubwo namurikaga album yanjye yihesha icyubahiro. Mu minsi mike nzaba nujuje n’inzu yanjye kandi byose mbikesha inyigisho nahawe zo kwitinyuka.”
Iki giterane cyitabiriwe n’abakirisitu barenga ibihumbi 12 barimo n’abanyamahanga barenga 122 n’abagera kuri 66 bahagarariye Zion Temple mu bice bitandukanye ku Isi.
Amafoto: Zion Temple


text:
Musanze: Ubuyobozi bw’akarere burasabwa kwegera abaturage ngo bikemurire ibibazo aho gutegereza Leta
Senateri  Bajyana Emmanuel arakangurira abayobozi b’Akarere ka Musanze kurushaho kwegera abaturage kugira ngo basobanukirwe ko na bo bafite uruhare bagomba kugira ngo bikemurire ibibazo biba bibugarije More...
Rwamagana: Abarokotse jenoside barashima Inkotanyi zabarokoye
Itariki ya 20 Mata 1994 ngo ni itariki itazibagirana ku barokotse jenoside yakorewe Abatutsi bo mu karere ka Rwamagana, kuko uwo munsi ari bwo Ingabo zahoze ari iza FPR Inkotanyi zasesekaraga muri aka karere More...
Nyamagabe: Kwirindira umutekano nibyo byahashya ubugizi bwa nabi
Nyuma y’uko haragaragaye umubiri w’umuntu ukekwaho kwicwa, abaturage barasabwa ko kwirindira umutekano bakora amarondo, batanga amakuru ku gihe, bandi bagira amakenga, ari byo bizahashya ubugizi More...
Abaturage barasabwa kuba maso muri aya mezi ashyira iminsi Mikuru. « Gen. Elex Kagame ».
Umuyobozi w’ingabo mu Ntara y’amajyepfo General Alex Kagame arasaba abanyarwanda n’abayobozi b’inzego z’ibanze kuba maso muri iyi minsi mikuru bagakaza umutekano mu rwego More...
Nyagatare: Urubyiruko rugiye kurindwa ibishuko
Gahunda yo gutangiza gutoza urubyiruko umuco yabanjirijwe no gutera ibiti. Ibishuko biganisha ku buraya buvamo gutwara inda zitateguwe, indwara zandurira mu mibonano mpuzabitsina no kwishora mu biyobyabwenge More...
Rusizi: Urubyiruko rw’abanyeshuri rurasabwa kwirinda kwishora mu ngeso mbi.
Abitabiriye umuganda Basile aganira n’urubyiruko n’ababyeyi barwo nyuma y’umuganda Muri ibi bihe by’ibiruhuko, urubyiruko rw’abanyeshuri  rwo mu karere ka Rusizi rurasabwa More...
Rulindo: abayobozi b’akarere barishimira ubufatanye bw’abafatanyabikorwa mu iterambere.
Abafatanyabikorwa b’akarere ka Rulindo, ni bamwe mu bafasha ubuyobozi bw’akarere kugera kuri byinshi bijyanye n’iterambere, ubukungu, imibereho myiza n’ibindi byinshi bifasha ubuyobozi More...
Rusizi: Abaturage b’umurenge wa Gihundwe ngo ntibazatezuka mu kwiteza imbere
Abaturage bo mu murenge wa Gihundwe mu karere ka Rusizi barishimira impinduka y’ibikorwa by’iterambere igaragarira mubikorwa bitandukanye bikomeje gukataza mu murenge wabo muri uyu mwaka wa 2014. Ibyo More...
Rutsiro: umuyobozi wa gihango ahangayikishijwe n’icyaha cyo gukubita no gukomeretsa.
Umunyamabanga nshingwabikorwa w’umurenge wa Gihango mu karere ka Rutsiro Jules Niyodusenga atangaza ko mu murenge ayobora icyaha gikunze kugaragara ari icyo gukubita no gukomeretsa. Ibi yabitangaje nyuma More...
Rulindo: abaturage basanga guca ibiyobyabwenge bigomba guhera mu bayobozi
Bamwe mu baturage bo mu karere ka Rulindo baratangaza ko umuco wo gukoresha ibiyobyabwenge umaze gufata intera ndende mu batuye aka karere ,ngo aho usanga hari na bamwe mu bayobozi babyishoramo,ugasanga barabikoresha More...


text:
Inama y’Igihugu y’Urubyiruko ivuga ko yishimiye intambwe urubyiruko rw’Akarere ka Rustiro rumaze gutera, nyuma y’amahugurwa Minisiteri y’urubyiruko n’Ikoranabuhanga yabahaye muri gahunda ya “Agaciro kanjye”.
Inama y’Igihugu y’Urubyiruko itangaza ko yasuye bimwe mu bikorwa by’urubyiruko birebana na gahunda ya “Agaciro kanjye” ishishikariza urubyiruko gutinyuka rukihangira imirimo mu Murenge wa Mushubati, bagasanga umusore w’imyaka 24 witwa Nsanzimana Raphaél yaratinyutse akaka inguzanyo muri banki agakora umushinga wo gutegura amafunguro n’ibinyobwa.
Inama y’Igihugu y’urubyiruko ivuga ko kugeza ubu umushinga wa Nsanzimana nyuma y’amazi atatu umufasha gupiganira ku masoko yo ku rwego rw’akarere.
Nsanzimana yigishijwe uko bakora imishinga ibyara inyungu mu mahugurwa ya Minisiteri y’ urubyiruko, atangira kujya akorera imishinga abantu. Nyuma ngo yakoze umushinga wo kwikorera, hashize amezi atatu avuga ko yahaye akazi abakozi 11 ahemba neza bakabasha kwiteza imbere.
Ubu ngo abasha kwishyura inguzanyo yatse atangira umushinga kandi akaba yibeshejeho.


text:
Inteko rusange y’akarere ka Gicumbi yize ku bibazo bitandukanye
Inteko rusange y’akarere ka Gicumbi yateranye kuri uyu wa 5/4/2013 iteraniyemo abayobozi batandukanye bagera kuri 894 kuva ku rwego rw’umudugudu kugera ku rwego rw’akarere, iyi nteko yabereye mucyumba cy’inama cya hotel urumuri .
Bizimana Jean Baptiste perezida w’inama njyanama y’akarere ka gicumbi yavuze ko ibyo akarere gakora biba biturutse mu baturage ndetse bakagira uruhare mu kubirangiza neza.
Yagize ati “iterambere ntirishobora kwihuta umuturage atabigizemo uruhare bityo umuturage agomba kugira uruhare muri byose bimukorerwaâ€.
Umuyobozi w’akarere ka Gicumbi Mvuyekure Alexandre yatanze ikiganiro cyerekeranye n’umwiherero w’abayobozi bakuru i Gabiro kuwa 27-30.03.2013, aho yavuze ko imwe mu mwanzuro yafatiwe aho ari uko abanyarwanda bose bagomba gutera intambwe igana imbere kubera ikibazo cy’ubukene kuko EDPRS I yasize bitarangiye bikaba bigomba gukora muya kabiri irimo imibereho myiza y’abaturage; amazi n’amashanyarazi kubyihutisha no kubishyira imbere.
Ati “ harimo umwanzuro uvuga ko buri wese atagomba kumva ko ibyo wagombaga gukora cyakozwe n’undi akenshi bikaba biterwa n’uburangare, kwibagirwa iyo ndwara ikaba itagomba kuranga umuyobozi kandi iyo umuyobozi arangaye umuturage ntabwo amwibutsaâ€.
Yavuze ko bigomba kwirindwa kuko nta muyobozi uvuga ko yibagiwe gukora ikintu cyangwa ngo byanshiyeho, kurangara ngo ibi sinabikoze bikaba bisaba kunoza imikoranire n’inzego ku nzego kuva mu mudugudu,akagari,umurenge n’akarere.
“ Ubwitabire muri Mutuelle de Sante ku rwego rw’ igihugu buri ku kigereranyo cya 79,2 %, Akarere ka Gicumbi ni aka 22 n’ikigereranyo cya75,2%. Muri aka karere, ubwisungane buri ku kigereranyo cya 77%â€.
Umuyobozi w’akarere ka Gicumbi yanavuze ko abantu bagituye nabi muri high lisk zone bagera kuri 922 batuye nabi bashobora gupfa, iyi nama ikaba yafashei umwanzuro ko bagomba kwimuka bitarenze tariki ya 30/12/2013.
“ Abatuye mu nkengero z’umuhanda ndetse n’abubaka nta byangombwa abayobozi barebera bagategereza ko leta izamwishyura kugirango ihave, umuyobozi utaramubujije akaba agomba kubibazwa ndetse akamwishyuraâ€.
Ibyo kandi ngo bizajyana n’abatuye mu bishanga, aho ingo 46 nazo zigomba kwimurwa bitarenze tariki ya 30/06/2013.
umuyobozi w’ Ingabo muri Rulindo, Burera na Gicumbi, Colonel SEKAMANA Jean Damascene yagaragaje ko umutekano wifashe neza muri rusange anasaba ko ku bufatanye n’ inzego z’ ibanze n’ izindi bakorerea hamwe mu kwamagana icyawuhungabanya.
Ati “ndasaba abantu bose kwibombarika mu gihe cy’ Icyunamo hibukwa ku nshuro ya 19 Jenoside yakorewe Abatutsi, ndasaba abayobozi bose gutekereza ku mutekano waho baba kugira ngo gahunda zose zizagende neza kandi abaturage mugomba kwirinda ingengabitekerezo ya Jenosideâ€.
Umuyobozi w’ Akarere ka Gicumbi akaba yabashishikarije kujya mu matsinda dore ko ari kimwe mu bintu byanagarutsweho cyane mu mwiherero w’ abayobozi bakuru b’ igihugu uherutse kubera i Gabiro.
Â
Â
Â


text:
Tubanje kubashimira ukuntu mukomeje kutwereka ko
mushishikajwe no gusoma inyandiko zacu muri benshi kandi ku mpande zose z’isi
nkuko ikoranabuhanga ryo ku rubuga Shikama ribitwereka. Mwashyizwe igorora rero
kuko mwahawe na Shikama mu Gifransa no mu Cyongereza nkuko bamwe bagiye babidusaba,
zose ziraba zikora mu minsi itarenze ine.
Watembera
ute kuri izi mbuga zose udakoresheje aderesi ya buri rubuga ?
Twakoze ku buryo niba ugeze kuri Shikama y’ikinyarwanda, urangije gusoma inyandiko runaka, ushobora
gukomeza ukajya no gusoma izindi nyandiko ziri mu zindi ndimi za Shikama. Niko
binameze mu gihe uri kuri Shikama
FRANCAIS, ushobora gukomerezaho ukajya no gusoma Shikama mu Kinyarwanda n’Icyongereza, bityo bityo.
Dore
uko bikorwa:
1.
Urugero: uri muri
Shikama y’Ikinyarwanda,
urakanda ku nyandiko ushaka gusoma, nuyirangiza ugeze hasi yayo hepfo ya top
comments, urahasanga ibi bikurikira:
Home
View web version
2.
Urakanda
kuri Home ihite
igusubiza hejuru y’inyandiko umaze gusoma., urongera uhasange indi Home( ibumoso bwawe), iburyo
bwayo(Home), hari agashusho k’umweru ka Mpande-eshatu( Triangle) ∆, uragakandaho maze
uhite ugera ku rutonde rw’ibintu byose biri muri Home:
-
SHIKAMA EN
FRANCAIS
-
SHIKAMA IN ENGLISH
-
SCHOLARSHIP
-
NI GUTE WACISHA ITANGAZO KURI SHIKAMA?
-
SINYA KANDI USINYISHE PETISIYO
3.
Urakanda
kuri kamwe muri turiya dutanu tuvuze hejuru , urugero Shikama in English, irahita ikugeza ku
rubuga rwa Shikama mu cyongereza. Niba udashaka kugira icyo usoma urongera
ukande kuri Home maze
uhite ugera ku mutwe wa ya nyandiko wasomye kare.
4.
Ni
byiza rwose ko abafite Mobile bajya
bakanda no kuri VIEW Web
Version iri hasi
ya HOME, kuko musoma
ibiri ku rubuga uko tuba twabishyizeho byose. Kuri Mobile ureba inyandiko gusa
, ariko gahunda zimwe ntazo ubona, nk’amatangazo yamamaza, n’ibindi.
MUKOMEZE
MURYOHERWE NA SHIKAMA
NKUSI Yozefu
shikama ku Kuri na Demukarasi ( SKUD)


text:
Karangwa Gamariel warokokeye Jenoside i Kibagabaga, mu Murenge wa Kimironko, avuga ko nyuma yo kubarwa n’Interahamwe aho zari zibafungiye, batondeshejwe umurongo ari 1004, bajyanywe ahitwaga ku ibagiro, baricwa arokokamo wenyine.
Mu kiganiro yagiranye na IGIHE, Karangwa Gamariel, wavukiye i Kibagabaga mu mwaka wa 1984, mu muryango w’abana 12, yagaragaje ukuntu yabonye ivanguramoko mu Rwanda kuva akiri muto, bigeze muri Jenoside mu 1994, abona ibintu by’agahomamunwa aho imbaga y’abo bari kumwe yose yatsembwe, we agira amahirwe yo kurokoka. Nyuma ya Jenoside Karangwa, yaje kwiyubaka.
Ubuzima bwa Karangwa mbere ya Jenoside yo muri Mata 1994
Karangwa avuga ko Jenoside yabaye yiga mu mwaka wa gatatu w’amashuri abanza, ariko ko hari bimwe atazibagirwa mu byamubayeho.
Karangwa: Hari ikintu ntajya nibagirwa. Mu ishuri nari umuhanga, nkagira amanota ya mbere, hakaba umwana wari inshuti yanjye cyane twanganyaga amanota, ari Umuhutu, ariko icyo gihe sinari nzi ubwoko bwanjye.
Mwarimu yaje guhagurutsa Abahutu, wa mwana w’inshuti yanjye mbonye ahagurutse nanjye ndahaguruka, umwarimu wacu icyo gihe arankubita cyane nshika ibisebe, nshaka no guhita mva mu ishuri. Arambwira ngo ngende mbaze mushiki wanjye wigaga mu wa gatandatu ubwoko bwanjye, yanga kubumbwira.
Ngeze mu rugo mbibaza mama, nawe yanga kubimbwira abinyandikira ku gapapuro ngo ngende mbihe mwarimu. Mwarimu yahise ambwira ko ndi Umututsi ntakwiye kuzongera guhaguruka mu Bahutu. Ikindi nibuka ni uko ku bakererwaga ku ishuri, bamwe barakubitwaga cyane, abandi bakirukanwa, abandi ntibagire icyo babatwara.
Ubwo Jenoside yari itangiye gukara uhereye kuri 7 Mata 1994
Karangwa: Ntibyari byoroshye mu gitondo tariki ya 7 Mata 1994 itangazo ryanyuze kuri radiyo rivuga ko Habyilimana yapfuye, abari bakuru bagira ubwoba cyane, hirya no hino batangira kurasa cyane, inka zacu batangira kuzitwara no kuzibaga mbireba n’amaso yanjye.
Mu rugo haje Interahamwe zimena inzu ziradutwara, batangira kwica abantu ndeba. Bishe bakuru banjye bo kwa data wacu mbireba, harimo abo bashyinguye ari bazima, abandi barirukanka barahunga, abo bishwe ntareba.
Ubuzima bwari bwahagaze dutunzwe n’ibisheke kugira ngo tutagwa umwuma ntacyo kurya cyabonekaga.
Kuri tariki ya 23 Mata 1994 ni bwo abicanyi batangiye kwica abari kumwe na Karangwa
Mbere y’uko Jenoside ishyirwa mu bikorwa, Karangwa avuga ko i Kibagabaga hari hatuye Abatutsi benshi kandi boroye inka. Icyarangaga Kibagabaga, ni uko Abahutu n’Abatutsi baho babanaga neza, bavuga rumwe, bagabirana inka, bakanakamirana.
Karangwa: Mu gihe cya Jenoside, Abahutu b’i Kibagabaga banze kwica Abatutsi kuko babanaga neza. Ku itariki ya 10 Mata 1994, nibwo abantu batangiye kwicwa n’Interahamwe zari ziturutse ahandi zihurujwe, zica abagabo b’Abatutsi batatu, zibarambika mu muhanda zivuga ko zibishe kugira ngo zibatangireho urugero rw’uko abandi bari bubigenze.
Ubwicanyi bwageze Kibagabaga butinze kuko hari mu gace k’amahoro, kuko abantu babaga i Remera, Karama, Kinyinya, Kimironko, Nyarutarama baje bahungira i Kibagabaga, bakambika aho urwibutso rwubatse kuri ubu, n’ahubatse amashuri abanza ya Kibagabaga.
Interahamwe zavugaga ko zizabanza kwica abagabo n’abasore, abana n’abagore bakicwa nyuma. Njye nari nkiri muto mfite imyaka icumi, mba ku mashuri abanza ya Kibagabaga, ariko nkunda gutembera nkareba uko hanze byifashe. Nkabona abagabo n’abasore birukanka bashaka guhungira muri Sitade Amahoro no muri CND, bamwe bakicirwa mu nzira, abandi ntibamenyerwe irengero.
Abicaga Abatutsi babanje kujonjora abagabo n’abasore barabica, babagereje bavuga ko bagiye kwadukira abagore n’abana. Batangira kubarundanya babazana aho bitaga ku ibagiro (Aho urwibutso ruri muri iki gihe), bamaze kubica babarundanya mu mwobo barabataba.
Ku itariki ya 23 Mata 1994 ni bwo bibasiwe bidasanzwe
Karangwa: Umunsi wa nyuma ku itariki ya 23 Mata 1994, hishwe abantu benshi barenga ibihumbi icumi, barimo n’abandi bose bari baturutse hirya no hino baje gushaka ubuhungiro i Kibagabaga.
Itariki ya 23 Mata sinzayibagirwa, ni wo munsi abantu bose bishwe, umunsi bantemaguriyeho, ni wo munsi navuye mu mirambo, umunsi nabonye ubwicanyi ndengakamere n’amaso yanjye kurusha uko nagendaga mbibona, ku buryo uru rwibutso rwa Kibagabaga rushyinguyemo abantu basaga ibihumbi makumyabiri na bitandatu.
Nyuma yo kudukura aho twari dufungiye, badushoreye turi benshi bagiye kutwica, tuzamuka batubwira ko turi 1004, ko nituburamo n’umwe batwica twese, kandi ari byo bari bagiye gukora. Icyo gihe nari kumwe na mama wanjye na bashiki banjye bataricwa, ni bwo badutemaguye, njye bankubita ubuhiri mu mutwe buriho imisumari, ubwonko bumera nk’aho bugiye hanze ho gatoya, bankubita ubundi mu mugongo, nsenga Imana nyisaba ko yankiza nkazayikorera.
Abo twari kumwe bose igihumbi na bane bahise bicwa ndokokamo njyenyine. Twavukanaga turi cumi na babiri, abatari bari kumwe natwe barokotse na bo ari batatu na njye, abandi barimo na mama barapfa. Papa we yapfuye nyuma ya Jenoside, ariko na we yarahigwaga cyane.
Karangwa yaje kuva mu bishwe ahura n’Inkotanyi
Ubwo bari bamaze kuntema bazi ko napfuye, no kwica abo twari kumwe bose, nakoze uko nshoboye nsohoka mu ntumbi mfite ibikomere byinshi, nerekeza mu kigo cya ADB kiri i Nyarutarama (Groupe Scolaire ADB), nkomeza, imbere mbona abagabo babiri bavuye mu mwobo bambaye amatiriningi bafite imbunda, bambaza aho njya, mbabwira ko ndimo guhunga. Banyereka umuhanda nkomezamo, nyuma ni bwo naje kumenya ko ari Inkotanyi.
Nakomeje kugenda uwo muhanda ungeza kuri Bitaro byitiriwe umwami Fayisali (King Faycal Hospital), nkinjiramo mpura na mukuru wanjye asohoka ajya gushaka amazi, aba arambonye arikanga kuko nari nuzuye amaraso, anjyana ahantu hari abazungu batangira kumvura.
Ubuzima bwa Karangwa nyuma ya Jenoside
Nabaye mu nkambi y’i Byumba, njya mu kigo cy’imfubyi, nza gukurwayo na mukuru wanjye, ndongera njya mu ishuri, ntsinda ikizamini cya Leta cy’amashuri abanza, nkomereza mu yisumbuye muri St Esprit i Nyanza, niga ibijyanye n’ubucuruzi n’icungamutungo mu mwaka wa 2003, na bwo ndatsinda.
Mu mwaka wa 2004 kuko nakundaga gukora mparanira kutiringira uwo ari we wese, mu biruhuko najyaga gushaka amacupa nkayagurisha, bikamviramo amafaranga, mbese namenyereye gushaka icyo nkora nkiri umwana.
Nacuruje amakara, imbaho, nkigisha abana bo mu mashuri abanza ababyeyi babo bakampemba. Naje kujya kwiga muri Kaminuza y’i Butare mu mwaka wa 2007, nsoza yo mu wa 2011, njya gukora mu ruganda rw’icyayi nshinzwemo ubutwererane.
Gusa numvaga kwicara ku ntebe y’akazi bitanshimishije cyane, ndagasezerera ntangira kwikorera ku giti cyanjye, ubu ndikorera mu Ubugenzuzi (Consultance), ntuye ku Kimironko.


text:
Urwenya: Urugo rw'abahanga
Urugo rw'abahanga
Urugo rw'abahanga bari bafite umwana, bakamuhisha uko bagiye kuryamana, n'uko burigihe
umugabo agatuma umwana ati"genda ubwire nyoko akumpere akamashini ko kubara" n'uko
umunsi umwe umugore arimo guteka umugabo ashaka gu kubara atuma akana.
Kabibwiye nyina ati “mubwire yihangane ndaje.” Hashize akanya umudamu ahamagara ka kana ati “bwira so ko nje nkamuzanira akamashini ko kubara.” umupapa ati" mubwire ko narangije nabarishije intoki"
Shyiraho Igitekerezo!
Subscribe to: Post Comments (Atom)


text:
Ibi yabitangarije mu muhango wo kwibuka ku nshuro ya 24 Jenoside yakorewe Abatutsi, wo ku wa 10 Mata 2018; wahuje Abanyarwanda batuye mu Busuwisi, inshuti z’u Rwanda, abahagarariye ibihugu byabo, abayobozi b’Umuryango w’Abibumbye n’abahagarariye imiryango mpuzamahanga i Genève mu Busuwisi.
Yagize ati “Ntacyo byaba bimariye abacitse ku icumu rya Jenoside guhora batanga ubuhamya bwabo, basa n’abacurangira abahetsi cyangwa babwira amatwi atumva. Byaba bimaze iki kwibuka Jenoside buri mwaka niba amateka y’aya mahano agenda yisubiramo (agaruka) hirya no hino ku Isi.”
Ambasaderi Ngarambe yavuze ko mu Rwanda kwibuka bidafatwa gusa nk’ikinyuranyo cyo kwibagirwa ahubwo ko ari igikorwa gifite intego yo kumenya amateka, komora ibisebe, kandi ari imbaraga zihuza ejo hashize, uyu munsi n’ejo heza hifuzwa n’Abanyarwanda.
Mu butumwa bw’Umunyamabanga Mukuru w’Umuryango w’Abibumbye, António Guterres, bwasomwe n’Umuyobozi Mukuru Uhagarariye Loni i Genève, Michael Moller, yavuze ko u Rwanda rwigiye ku mateka yarwo bityo asaba na Loni kugera ikirenge mu cy’u Rwanda.
Yavuze ko ibihugu bifite inshingano zo kurinda abaturage babyo aya mahano, anasaba ubufatanye mu gukumira Jenoside.
Muri uyu muhango hatanzwe ubuhamya bugaragaza ubugome ndengakamere Jenoside yakorewe Abatutsi yakoranywe. Rurangwa Révérien yatanze ubuhamya bw’inzira y’inzitane yanyuzemo akiza amagara mu gihe Abatutsi bose bahigwaga, bwakoze ku mitima y’abitabiriye uyu muhango.
Yavuze uburyo yatemaguwe umubiri ariko ntiwavamo umwuka ndetse bakamwicira abe bose.
Murangira César uyobora umuryango IBUKA mu Busuwisi yasabye Loni kutazongera gushakira Jenoside yakorewe Abatutsi andi mazina ko igomba kwitwa uko iri anasaba uyu muryango kongera imbaraga mu kurwanya ipfobya ryayo.
Ku wa 23 Mutarama 2018, Inteko Rusange y’Umuryango w’Abibumbye yafashe umwanzuro ko tariki ya 7 Mata, uzaba “Umunsi Mpuzamahanga wo Kuzirikana kuri Jenoside yakorewe Abatutsi mu 1994 mu Rwanda”, hahindurwa inyito y“Umunsi Mpuzamahanga wo kuzirikana kuri Jenoside yo mu 1994 mu Rwanda” yari yarashyizweho n’umwanzuro 58/234 wo ku wa 23 Ukuboza 2003 bigatangira gukoreshwa mu 2004.
Murangira yanagaraje impungenge ku mikorere idahwitse y’Urukiko Mpuzamahanga Mpanabyaha rwashyiriweho u Rwanda i Arusha.
Murangira yanagarutse ku kibazo cy’indishyi z’akababaro cyirengagijwe n’uru Rukiko.


text:
Urwenya-“Maze kwemera ko utera umwaku !"
“Maze kwemera ko utera umwaku !"
"Margarita mufasha wanjye, wambereye inkoramutima ndagushima, tugishakana bahise banyirukana ku kazi, uranyihanganisha kandi urankomeza. Ntangira ubucuruzi butera imbere ariko hadaciye kabiri burahomba, uranyihanganisha umba hafi.
Mba umushomeri uranyihanganisha, mbona akandi kazi keza, nkamazeho amazi 6 baranyirukana, urankomeza kandi unyitaho, ntangira indi "business" ikomeye, na yo ihombye urakomeza ntiwacika intege, ubu maze umwaka mu bushomeri kandi ntiwigeze ubyinuba, ni ukuri uri umugore mwiza, gusa maze kwemera ko utera umwaku !"
Shyiraho Igitekerezo!
Subscribe to: Post Comments (Atom)


text:
Nigeze kuba muli ADEPR.Ariko maze kubona amatiku abamo kuva yashingwa n'abazungu bo muli Sweden muli 1943,nayivuyemo.Ntabwo rwose ari ugusebanya kuko bibonwa n'abantu bose.ADEPR irangwa n'amatiku,kunyereza amafaranga y'itorero (urugero ni baliya bayobozi bayo baherutse kwiba 3 milliards bagafungwa),kuronda amoko n'aho umuntu aturuka,etc...Mwese muzi ko akenshi LETA ariyo ishyiraho Legal Representative wa ADEPR,urugero Pastor Sibomana Jean.Ni gute iyo dini yaba ituruka ku mana?? Bible isobanura neza ko Abakristu nyakuri ubabwirwa nuko bakundana (Yohana 13:35) kandi bakagira ubumwe (1 Abakorinto 1:10).Kuba ibyo bintu bitaba muli ADEPR,byatumwe nkurikiza itegeko ry'imana ridusaba "gusohoka" mu madini y'ikinyoma yitwa "Babuloni Ikomeye". Imana ivuga ko niwanga kuyasohokamo,izakurimburana nayo ku munsi w'imperuka (Ibyahishuwe 18:4).
kabare - 9/02/2018 saa 06:51


text:
“CITIZEN PARTICIPATION FOR ALL (PARCIPOL)” Supported by :
Kubufatanye bwa NUDOR , HANDICAP INTERNATIONAL binyuze mu mushinga wiswe “CITIZEN PARTICIPATION FOR ALL” uterwa inkunga na UNION EUROPENEE, Ufite intego yo kwinjiza abafite ubumuga muri gahunda za Leta cyane cyane muri ibi bihe by’amatora; Kuri uyu wa Kane Tariki 30 Werurwe 2017 mucyumba cy’Inama cya Hotel UMUBANO, Hateraniye Inama nyunguranabitekerezo yo kurebera hamwe uko abafite ubumuga bazagira uruhare mu matora y’umukuru w’igihugu ateganyijwe muri Kanama, no muyandi matora yo mugihe kizaza.
Mu bayobozi bitabiriye iyi nama harimo Depite RWAKA Pierre Claver wari umushyitsi mukuru muri ibi biganiro, Bwana MUTABAZI Theodore ushinzwe gukurikirana ibikorwa bya Sosiyete Sivile (CSO) kurwego rw’igihugu rushinzwe imiyoborere (Rwanda Governance Board), Umuyobozi ushinzwe Amahugurwa mu Nama y’Igihugu y’abantu bafite ubumuga (NCPD), Abahagarariye ikigo gishinzwe imyubakire (Rwanda housing Authority) n’ibigo by’Itangazamakuru bitandukanye, bagaragarijwe imbogamizi abafite Ubumuga bahura nazo mu matora, nyuma baganirira hamwe uko zazakurwaho maze abafite ubumuga bakazashobora kugira uruhare rugaragara mu matora.
Mu ijambo ry’umushyitsi mukuru Depite Rwaka Pierre Claver yavuze ko hari abantu bakomeje kunyuranya n’amabwiriza agenga imyubakire y’amazu ntibagaragaze inzira abafite ubumuga bazakoresha, abo ari abo kunengwa.
Ati:”Hari abubaka amazu adafasha abafite ubumuga kuyakoresha kandi mu mbanziriza mushinga baba barerekanye ko bazashyiraho uburyo bwo gufasha abafite ubumuga, Biriya bigomba Gucika kuko hari itegeko ribibasaba”
Kubera iyi mpamvu ngo hagomba kurebwa uburyo bazerekwa itangazamakuru kugirango abantu babone ko ari ikibazo kigora abafite ubumuga.
Mu bushakashatsi bwakozwe ku bafite ubumuga bo mu turere twa Nyamasheke na Gasabo; Ibisubizo babonye byerekanye ko abafite ubumuga butandukanye bavuga ko hari ibibazo bagiye bahura nabyo mu matora yabanje ariko bifuza ko bigomba kubonerwa umuti mbere y’uko amatora ya Perezida wa Repubulika aba, muri Kanama, 2017.
Mu bibazo byagaragajwe harimo kuba Abafite ubumuga bwo kutabona nubwo hari gahunda yo kuzatora hakoreshejwe Braille hakiri umubare munini w’abatazi kuyikoresha, hakaba n’abandi batagize amahirwe yo kwiga.
Mubafite ubumuga bwo Kutumva no Kutavuga nabo bagaragaje ko ari ngombwa kuzakoresha Abasemuzi b’ururimi rw’Amarenga mubihe byo Kwiyamamaza ndetse no mugikorwa cy’Amatora hakanashakwa ibimenyetso bibayobora inzira zikurikizwa batora; ariko hanagaragajwe ko mubice by’icyaro hakiri umubare munini w’abatazi Ururimi rw’Amarenga.
Abantu bafite ubumuga bari muri iriya nama kandi basabye ko mu nteko y’abakorerabushake bazatoresha hagomba gushyirwamo abafite ubumuga ndetse bakazabanza kubaha amahugurwa kugira ngo bazamenye uburyo bakira bagenzi babo; ibigo by’itangazamakuru nabyo byasabwe kuzagira uruhare rugaragara bagashyiraho abasemuzi b’ururimi rw’amarenga kuma televiziyo yabo kugirango abafite ubumuga bwo kutumva bazashobore kubona amakuru mubihe by’amatora.
Depite Rwaka yashishikarije abafite ubumuga kuzajya bitinyuka nabo bakiyamamaza mu mwanya itandukanye y’ubuyobozi, kuko nabo bafite ubushobozi bwo kuyobora, ngo nawe kwitinyuka nibyo batumye yiyamaza kandi agatorwa.
Bwana MUTABAZI Theodore ushinzwe gukurikirana sosiyete sivile mu Rwego rw’igihugu rw’imiyoborere(RGB) yavuze ko bazakora ubuvugizi aho bishoboka hose kugira ngo ibyifuzo byatanzwe bizakemurwe mbere y’amatora yo muri Kanama 2017; gusa ngo bidakemutse muri iki gihe kubera ikoranabuhanga rihanitse bisaba ngo byazakemurwa mu gihe kiri imbere.
Inama yasojwe hafatwa ifoto y’Urwibutso


text:
Bucura bwa Perezida Kagame mu Itorero ry’abiga hanze n’abiga mu Rwanda
Urubyiruko 430 rugizwe n’abanyeshuri b’Abanyarwanda biga mu mahanga ndetse n’abigaga mu Rwanda bagize amanota meza mu kizamini gisoza amashuri yisumbuye muri 2015, bibukijwe ko uko u Rwanda ruzamera biri mu maboko yabo.
Byagarutsweho n’Umunyamabanga Uhoraho muri Minisiteri y’Uburezi, Dr. Ntivuguruzwa Celestin, ubwo kuri uyu wa Kane tariki 30 Kamena 2016, yaganiraga n’uru rubyiruko rwitabiriye Itorero Indangamirwa ribaye ku nshuro ya cyenda.
Yagize ati “Muri iyi minsi mugiye kumara mu Itorero ry’Igihugu, muzatozwa gukunda igihugu, gukunda umurimo, kurangwa n’indangagaciro na kirazira by’umuco nyarwanda, ndetse no kugira umuco w’ubutore, muhora muzirikana ko uko u Rwanda ruzamera biri mu maboko yanyu.”
Iri torero riteganyijwe kuzamara ibyumweru bitatu, rizabera mu Kigo cya Gisirikare cya Gabiro, aho aba banyeshuri barimo abiga mu mahanga n’abiga mu Rwanda, bazigishwa amasomo y’uburere mboneragihugu, banahabwa andi masomo abasobanurira icyerekezo cy’igihugu.
Bamwe mu bana bitabiriye iri torero bagaragaje ko bafite inyota yo kumenya umuco n’indangagaciro za Kinyarwanda.
Mu byo batangaje bahurizaga ku kugaragaza ko banezejwe no kwitabira iri torero, kuko rizabafasha gukomera ku Bunyarwanda no gukomera ku muco wo gukunda igihugu no kucyitangira.
Umuyobozi w’Itorero ry’Igihugu, Rucagu Boniface, mu muhango wo gutangiza iri torero, yatangaje ko bahisemo guhuza abana biga hanze n’abiga mu gihugu kugira ngo bahure bamenyane, kandi basenyere umugozi umwe biga indangagaciro z’Ubunyarwanda.
Ati “Iyi gahunda imaze kubyara umusaruro ugaragara, kuko abana b’u Rwanda cyane cyane abiga hanze, batangiye guhagararira u Rwanda neza bagaragaza ibyiza u Rwanda rumaze kugeraho, ndetse banabungabunga Indangagaciro Nyarwanda aho baba mu Mahanga.”
Kuva Itorero Indangamirwa ryatangira mu 2008, hamaze gutozwa ibyiciro umunani bigizwe n’Intore 1733.
Icyiciro cya cyenda cyatangiye uyu wa Kane, kikaba kigizwe n’abagera kuri 430. Umunyamabanga uhoraho muri Minisiteri y’Uburezi yatangaje ko igishimishije muri iri torero ari uko abahungu n’abakobwa banganya umubare.


text:
Ibisobanuro byimbitse
Ntarindwa ni izina ry’abagabo ryerekeza ku butwari bushingiye ku rugamba, kuvuga ko umuntu ari intarindwa byasobanuraga ko ari umunyembaraga utisukirwa.
Igisobanuro cya kabiri ni uko Intwarindwa yari umuntu w’ibwami wakinjaga amatungo (gusinziriza imana zeze).
Igisobanuro cya gatatu ni uko Intarindwa wari Umutwe w’ingabo zaremwe na Musinga.
Umwanzuro
Mu izina Ntarindwa twavuga ko umubyeyi yahitagamo kwita umwana izina afite icyo amwifuriza cyangwa se icyo ashaka kubwira sosiyete ku bimurimo, twavuga ko Ntarindwa bivuga Mutisukirwa .
Ibi bisobanuro byatanzwe n’Inteko Nyarwanda y’Ururimi n’Umuco,RALC